Republika / Sve mu se ocrtalo: Andrija Milošević se skinuo u gaćice!\nponedeljak, 10. 6. 2019.| 18:25\nGlumac Andrija Milošević, jedan je od najduhovitijih javnih ličnosti i često svoje pratioce iznenadi nekom novom pošalicom na društvenoj mreži instagram.\nPokazao gaćice... Andrija Milošević\nOvoga puta, osim smešne fotografije, Milošević je pokazao i svoj ponos koji se ocrtao kroz Miloševićev donji veš.\nIpak, izgleda da je Andrija želeo da pokaže kako izgleda momak sa sela, pa je u opisu fotografije napisao šta je želeo da postigne:\n- Seocki mačo na mermeru - napisao je Milošević i poonovo nasmejao svoje pratioce, a bilo je i onih koji su komentarisali njegov donji veš: "Lepe gaćice", "Ali te gaćice", "Ne važi se. Moraš ponovo, ali ovaj put u kupatilu"- su samo neki od komentara koje su pratioci poppularnog glumca ostavili.\nyoutube.com/ oli sorenson\nEstrada Zabava Andrija Milošević Glumac Donji veš Polni organ\nNiko ga ne prepoznaje: Ivan Bosiljčić pustio kosu i utegao se u helanke, pratioci u šoku!


Arbitraža je stalna i nezavisna institucija koja predstavlja alternativni način rešavanja sporova u odnosu na sudski postupak, koji nastaje isključivo voljom stranaka (na osnovu arbitražnog sporazuma).\nU domaćem zakonodavstvu još je 2006. godine donet Zakon o arbitraži, a i dalje je arbitražno rešavanje sporova poprilično nezastupljeno, a to kao posledicu ima preopterećenost domaćih sudova i izuzetno dugo trajanje i visoke troškove sudskih postupaka. Arbitraža predstavlja svojevrsni “privatni sud”, jer stranke postupak uređuju u svemu u skladu sa svojim zahtevima i potrebama. Arbitražni postupak karakteriše velika fleksibilnost u odnosu na sudski postupak, pa tako stranke na osnovu sporazuma biraju merodavno pravo ili skup pravila koje će se primeniti u konkretnom postupku (što najveći značaj ima u međunarodnoj arbitraži), biraju arbitra (jednog ili više njih) na osnovu stručnosti, ugleda i iskustva, ali stranke takođe mogu izabrati i jezik postupka, sedište arbitraže, kao i vreme preduzimanja pojedinih radnji prema svojim potrebama. Troškovi arbitražnog postupka su unapred poznati i određuju se prema vrednosti predmeta spora, a u njih spadaju registracioni troškovi i predujam koji obuhvata administrativne troškove i naknade za rad arbitara.\nArbitražni postupak je po svom karakteru nejavan postupak, pa se samim tim identitet stranaka ne može se otkriti bez njihovog pristanka, a rasprave se održavaju samo uz prisustvo stranaka i od njih ovlašćenih lica. Odluka doneta u arbitražnom postupku se može objaviti u celosti samo uz pristanak stranaka koje u ovom postupku, samim tim arbitražni postupak ne utiče na poslovnu reputaciju stranaka, a poverljivost arbitražnog postupka u znatnoj meri doprinosi i očuvanju poslovnih odnosa između stranaka, kako tokom, tako i po završetku spora.\nNajznačajnija prednost arbitražnog postupka je dužina njegovog trajanja. Arbitraža predviđa kraći rok za rešavanje sporova, pa se oni najčešće završavaju za svega nekoliko meseci (najčešće je dužina trajanja 6 meseci), a predviđena je mogućnost i vođenja ubrzanog postupka za sporove male vrednosti.\nArbitražni postupak odlikuje jednostepenost, odnosno ne postoji mogućnost ulaganja žalbe, pa je samim tim mogućnost odugovlačenja postupka svedena na minimum. Samim donošenjem arbitražna odluka postaje pravno obavezujuća i izvršna u 150 zemalja u svetu. Međutim, to ne znači da arbitražna odluka nije podložna kontroli. Zakon o arbitraži predviđa mogućnost poništaja arbitražne odluke u slučaju povrede pravila postupka.\nPored navedenih prednosti, arbitraža bi mogla i znatno da utiče na poslovne odnose među strankama, pogotovo ako imamo u vidu dugoročnu saradnju. Podnošenje tužbe sudu usled neispunjenja određene činidbe neretko ima negativnu konotaciju i stvara neprijateljske odnose među strankama.\nNasuprot tome, predlog za zaključenje arbitražnog sporazuma predstavlja jedan korak ka rešenju spornog odnosa, samim tim što stranke saglasnošću svojih volja uređuju celokupni postupak, pa je samim tim vidljivija želja da se eventualno poslovna saradnja nastavi. Zbog zatvorenosti postupka za javnost ovakav vid rešavanja spornog odnosa ne utiče negativno na poslovnu reputaciju stranaka, što se dešava u sudskim postupcima. Pored toga, važno je i napomenuti da u Srbiji ne postoji procedura za vođenje hitnih postupaka u privrednim sporovima, te ovakvi postupci mogu trajati i nekoliko godina, a ukupni troškovi znatno premašuju troškove arbitraže.\nUkoliko biste želeli da ugovorite arbitražu postoje dva načina za to. Prvi način je unošenje arbitražne klauzule u osnovni ugovor koje stranke zaključuju radi regulisanja svog pravnog odnosa, međutim ukoliko to niste uradili možete zaključiti i naknadno zasebni ugovor o arbitraži.\nVećom promocijom i edukacijom ljudi o arbitraži došli bismo do značajnog rasterećanja sudova, bržeg i efikasnijeg rešavanja sporova, ali i očuvanja poslovnih odnosa.\nAutor: Teodora Vuksanović, advokat, član Udruženja za arbitražno pravo


Utvrđene prioritetne dionice za gradnju autoputeva - Kozarac.ba\n18. Januara 2007.\nPredstavnici Vlade RS i austrijske kompanije “Strabag” završili su juče trodnevne razgovore o pripremama za izgradnju autoputeva i brzih cesta kroz RS, a utvrđene su prioritetne dionice za izgradnju, saopšteno je juče iz Vlade RS.\nNedeljko Čubrilović, ministar saobraćaja i veza, kazao je da je zadovoljan tokom razgovora, dodajući da se radi tek o prvoj fazi pregovora i da će se morati obaviti još nekoliko sastanaka kako bi se prvo došlo do predugovora, a kasnije i ugovora o izgradnji puteva.\nOn je rekao da je sljedeći nastavak pregovora planiran za februar napominjući da obje strane žele da uđu u izuzetno vrijedan posao sa jasno definisanim ugovorom.\n“Na trodnevnom sastanku je bilo riječi i o procjenama vrijednosti investicije, ali je još rano govoriti o konkretnim ciframa”, kazao je Čubrilović.\nMeđutim, on je otkrio da su utvrđene prioritetne dionice za gradnju, objašnjavajući da je to urađeno na osnovu već postojećih studija izvodljivosti i završenih projekata za pojedine putne pravce.\n“Planirano je da se u prvoj fazi gradi autoput Gradiška – Banjaluka – Mrkonjić Grad – Kupres, te dionica autoputa od Prijedora do Bijeljine na relaciji Prijedor – Banjaluka – Doboj – Šamac”, precizirao je Čubrilović.\nPrema njegovim riječima, okvirno je utvrđeno da prva faza izgradnje mreže autoputeva u dužini od 331 kilometar treba da počne polovinom ove godine, dok bi radovi trebalo da budu završeni u toku 2014. godine.\n“Druga faza izgradnje autoputeva i brzih cesta trebalo bi da počne 2011. godine, a završetak radova planiran je u 2016. godini”, kaže Čubrilović ističući da vjeruje da, ukoliko ugovor sa “Strabagom” bude sklopljen do sredine godine, će svi ti okvirni rokovi biti i ispoštovani.\nOn je istakao veoma korektan odnos Austrijanaca tokom pregovora.\nPlanirano je da novi sastanak delegacije Vlade Republike Srpske i predstavnika austrijske kompanije “Strabag” bude održan u Banjaluci u februaru, kada će biti nastavljeni razgovori o uslovima za potpisivanje predugovora o prvoj fazi izgradnje mreže autoputeva u Republici Srpskoj.\nNa trodnevnom sastanku u Banjaluci, sa delegacijom “Strabaga”, koju je predvodio Rudolf Krapf, direktor za investiciona ulaganja, razgovarali su predsjednik Vlade RS Milorad Dodik i ministar saobraćaja i veza Nedeljko Čubrilović sa saradnicima.


Upala očnih kapaka - Dijeta i zdravlje\nU slučaju da su vam kapci crveni, pojave se bele ljuspice na trepavicama i ako duže imate osećaj da vas nešto grebe u očima vreme je da posetite oftalmologa. Jer, ovi simptomi ukazuju na upalu ivice kapaka, oboljenje koje zahteva stručno lečenje.\nUpala ivica kapaka ili blefaritis je učestala hronična bolest, koja, iako retko dovodi do ozbiljnijih komplikacija, često stvara izražene subjektivne smetnje i remeti kvalitet života.Upala očnih kapaka najčešće se ispoljava osećajem grebanja i stranog tela u oku, zatim peckanjem ali i drugim simptomima sličnim onima u slučaju suvog oka. Jer, kapci imaju veoma značajnu ulogu u mehaničkoj zaštiti, ali, takođe, i vlaženju površine oka. U njima se nalaze suzne žlezde koje lučenjem suza održavaju rožnjaču vlažnom, što je bitno za kvalitet vida i zdravlje rožnjače. Osim toga u njima se nalaze žlezde koje luče masti ili lipide koje prekrivaju suzni film na rožnjači i spre čavaju prerano isparavanje suza. U slučaju upale ivica kapaka ove funkcije mogu da se poremete.\nTipovi upale kapaka\nPostoje više tipova upala očnih kapaka – bakterijski, seboroični i mešoviti. Bakterijska upala očnog kapka je, što se vidi iz naziva, izazvan bakterijama, seboroični prati prekomerno lučenje lipida i njihovo taloženje na trepavicama, dok je mešoviti kombinacija prethodna dva tipa upala kapaka.\nOsim subjektivnih tegoba, kliničkim pregledom mogu da se uoče crvenilo ivica kapaka kao i drugi znaci upale. Trebalo bi, takođe, da se ima na umu da je blefaritis hronična bolest, da može da traje niz godina, pa je iz tih razloga prevencija najbolji način da se eliminišu subjektivne smetnje.\nDa bi se upala očnog kapka izbegla neophodna je redovna nega kapaka, a pacijenti koji boluju od hronične upale kapaka trebalo bi dok se tuširaju, ili posle toga, redovno da masiraju gornji i donji kapak pokretima od nosa ka spolja. Masiranje može da se radi i suvim peškirom, a na taj način se sprečava nagomilavanje sekreta u žlezdama i njihova upala.Ako se stave tople komprese na kapke nagomilani sekret u žlezdama postaće mekši i lakše će da se eliminiše. Osim toga ivice kapaka mogu i da se tuširaju rastvorom 1-2 kapi bebi šampona u toploj vodi. U rastvor se umoči bebi štapić za uši i njime se blago trljaju ivice kapaka da se skinu ljuspice, sekret i naslage, to jest skvama, sa trepavica. Postupak treba da se ponovi dva puta nedeljno, a u slučaju teže upale kapaka i više puta. Ukoliko ove mere prevencije i lečenja ne daju rezultat oftalmolog propisuje odgovarajuće kapi.


Jovo Asentić, oficir Vojske RS zadužen za blokiranje izlaza iz Srebrenice deportovan u BiH\nUhapšen u Čikagu\nDržavljanin Bosne i Hercegovine, Jovo Asentić, koji je u ratu služio kao oficir Vojske RS, u ponedjeljak je deportovan iz SAD-a.\nOdluka o deportovanju donesena je krajem januara 2016. godine zbog laganja američkih imigracionih vlasti o njegovoj ulozi tokom agresije u BiH, piše ICE Chicago (Služba za imigracije i strance).\nVlasti su 2006. godine otkrile da je Asentić u nekoliko navrata lagao o svojoj ulozi tokom agresije u BiH. Nakon što su mu predočeni dokazi priznao je da je bio pripadnik Zvorničke brigade između 1992. i 1996. godine, prenosi Avaz.\nTakođer je tokom jula 1995. kao visoki oficir bio zadužen za blokiranje jednog od izlaza iz Srebrenice, kada su srpske snage ubile više od 8.000 muškaraca i djece.\nSudija za imigraciju osudio je Asentićeve lažne izjave ”iznimno ozbiljnim” s obzirom na to da je lagao iz straha od zabrane dolaska u SAD, ali i zbog toga što je laž bila u kontekstu njegove vojne službe za vrijeme agresije na Bosnu i Hercegovinu.\nPodsjetimo, u decembru 2017. Vlada Sjedinjenih Američkih Država optužila je Olivera Dragića (42) za imigracione prevare prošle godine, jer u pristupnim papirima za boravak u toj zemlji nije naveo da je učestvovao u genocidu u Srebrenici 1995. godine.\nTužioci kažu da je Dragić, iz Barbertona u prigradskom mjestu Akron, dao lažne izjave o svojoj ulozi u etničkom čišćenju u Bosni i Hercegovini pri prijavljivanju statusa izbjeglice u SAD-u.


Nabavka opreme i mehanizacije za bolji kvalitet komunalnih usluga - OGLASNA TABLA\nNabavka opreme i mehanizacije za bolji kvalitet komunalnih usluga\n19 октобра, 2021 035\nIz godine u godinu sve više se ulaže u poboljšanje komunalne infrastrukture i podizanje kvaliteta usluga javno komunalnih preduzeća. Izgradnjom još jednog objekta na Zelenoj pijaci završena je druga faza rekonstrukcije ovog prostora, a tokom naredne 2022. očekuje se i finalna treća faza, u kojoj će biti urađeno natkrivanje celokupne pijace. Iako su čelik i lim koji će biti korišćeni tokom izrade krova znatno poskupeli u JKP “Bioktoš” nadaju se da će uz pomoć grada uspeti da i ovaj projekat realizuju.\nPo rečima Olivera Ristanovića direktora JKP “Bioktoš” i drugi obejkat dobio je upotrebnu dozvolu, a danas ističe konkurs koji je raspisan za dodelu lokala.\n“Imamo 39 lokala koji su namenjeni za prodaju tekstila i robe koja se do sada prodavala na Robnoj pijaci “Međaj”. U novoj zgradi su uslovi za rad mnogo bolji, nema kiše, hladnoće, a ako znamo da je tu i zelena pijaca sigurno je da će i u ovim lokalima biti posla. Pored rešavanja višegodišnjeg problema prodavaca sa Robne pijace delimično rešavamo i problem nedostatka parking mesta, jer će na mestu gde se sada nalazi Robna pijaca biti uređen parking prostor”.\nNa poboljšanju kvaliteta usluga koje se pružaju građanima radi se i modernizacijom voznog parka i nabavkom komunalne opreme, pa je tako ove godine nabavljen kamion auto smećar roto pres, a do kraja godine treba da se isporuči i auto smećar sa potisnom pločom od 16 m3. Jedan od starijih kamiona biće nadograđen auto podizačem za eko kontejnere, a planirana je i nabavka još jednog usisivača koji se koristi za čišćenje javnih površina, i koji praktično zamenjuje nekoliko radnika.\nČistoća grada, uređen sistem odlaganja otpada i uređenje javnih površina sigurno su među prioritetima gradskog rukovodstva, a kako ističe Dragoljub Stojadinović zamenik gradonačelnika Užica, pored nove savremene opreme i novih radnika, za čistiji i lepši grad potrebno je i aktivnije učešće svih njegovih građana.\n“To znači da svi zajedno moramo da se potrudimo da naš grad bude lepši, čistiji i bolji. Od naših sugrađana tražimo da ne prave divlje deponije, da ne bacaju otpad po ulici i da pokušamo što više da selektujemo otpad. Nakon Subrek projekta za oko 13% smo povećali primarnu selekciju, podelili smo 5000 kanti za oko 2500 domaćinstava, od 1500t koliko smo imali 2018. godine došli smo do 1726t koliko smo imali 2020. godine. Povećali smo procenat, idemo u dobrom pravcu, ali naravno da uvek može bolje i da to nije sasvim dovoljno”.\nStojadinović je najavio i da će Grad u okviru projekta “Ipard 2017″ koji je u toku dobiti još 5350 plavih kanti, 694 kontjnera i dva vozila za JKP”Bioktoš”.\n“Mi se trudimo da svake godine zanovimo opremu što iz sopstvenih sredstava, što iz sredstava Evropskih fondova. Podsetiću da je Ministarstvo zaštite životne sredine ove godine izdvojilo 96 miliona dinara za proširenje i stabilizaciju tela deponije. To je veliki posao koji ćemo nastaviti naredne godine kako bi smo uspeli da obezbedimo prostor za deponovanje otpada u narednih nekoliko godina. Ministarstvo je takođe izdvojilo 1,2 miliona dinara za čišćenje divljih deponija”.\nVažno je naglašavaju nadležni da i sugrađani učestvuju u ovom važnom procesu. JKP “Bioktoš” raspolaže dovoljnim brojem kontejnera i koševa koji su raspoređeni po celom gradu, tako da nema potrebe za stvaranjem divljih deponija.\nkomunalne uslugemehanizacijaoglasna tablaopremaUžice\nGuslarsko veče u Gradskom kulturnom centru


Sam klub je preko društvenih mreža potvrdio da su trojica igrača bila pozitivna na testu, ali nije saopštio njihova imena.\n"Trojica igrača PSŽ-a su bila pozitivna na SARS-CoV-2 i trenutno su u odgovarajućem medicinskom protokolu. Svi naši igrači i zaposleni u klubu nastaviće da se testiraju i u danima pred nama", saopštili su pariski "sveci", a prenosi Jutarnji list.\n"Ekip" je još u ponedeljak objavio da se radilo o argentinskim fudbalerima Anhelu di Mariji i Leandru Paredesu, a danas kako je treći igrač - Nejmar.\nSva trojica su posle poraza od Bajerna u finalu Lige šampiona bila na kratkom odmoru na španskom "ostrvu greha", Ibici, koji se smatra jednim od novih žarišta koronavirusom.\nPSŽ, inače, počinje novu sezonu u četvrtak 10. septembra gostovanjem Lansu, ali po svoj prilici - bez inficiranog trija.


Matić: "Lep gol, bitnija tri boda" - Sportske.net\nMatić: "Lep gol, bitnija tri boda"\nJunak Junajtedovog trijumfa nad Kristal Palasom Nemanja Matić u prvi plan istakao značaj osvojenih bodova.\nKraj je kad Matić kaže! Nemanja heroj Junajteda!Murinjo grmi, Junajted kao nižerazredni tim!Ko sve prati Andriju Živkovića? Priključio se i najvredniji klub na svetu!Fudbaler Junajteda odbio Englesku!Murinjo otkrio sudbinu Zlatana Ibrahimovića!\nFudbaleri Mančester Junajteda savladali su Kristal Palas sa 3:2 nakon velikog preokreta u poslednjoj utakmici 29. kola Premijer lige.\nEkipa Žozea Murinja jurila je dva gola zaostatka od 48. minuta ali je na kraju stigla do trijumfa zahvaljujući pogotku Nemanje Matića u prvom minutu nadoknade vremena.\n"Gol je bio zaista lep ali bitnije od svega je da smo uzeli tri boda na teškom terenu protiv Kristal Palasa. Zadovoljni smo sa ova tri boda, pogotovu što smo imali nepovoljan rezultat", kazao je Matić.\nSrpski reprezentativac postigao je sjajan gol i to mu je ujedno bio prvenac u dresu Mančester Junajteda. Ovaj pogodak ima ogromnu težinu jer je Junajted preskočio Liverpul i vratio se na drugo mesto upravo pred veliki derbi sa "crvenima".\n"Svaki bod je bitan, biće zaista teško ekipama koje žele da se takmiče u Ligi šampiona sledeće sezone. Ima puno timova koji konkurišu za prva četiri mesta i zato je važno ostvariti što više pobeda", dodao je Matić.\nMančester Junajted nakon 29 utakmica zauzima drugo mesto na tabeli sa 62 osvojena boda, dva više u odnosu na trećeplasirani Liverpul koji naredne subote dočekuje na "Old Trafordu".


Srbija u pripravnosti zbog poplava, situacija pod kontrolom | TV KANAL 9 NOVI SAD\nNaslovna EMISIJE Srbija u pripravnosti zbog poplava, situacija pod kontrolom\nSrbija u pripravnosti zbog poplava, situacija pod kontrolom\nVIDEO K9: Situacija u Srbiji, zbog padavina, potpuno je pod kontrolom, a ekipe Sektora još od ponedeljka su na terenu zbog najavljenih novih padavina, rekao je danas pomoćnik ministra i načelnik Sektora za vanredne situacije Ministarstva unutrašnjih poslova Predrag Marić.\nPrema rečima Marića, odmah nakon najave Republičkog hidrometeorološkog zavoda, još u nedelju 6. novembra, upućeno je upozorenje svim opštinskim i gradskim štabovima za vanredne situacije u Srbiji o stanju potpune pripravnosti zbog najavljenih padavina.\nNajveće padavine su, kako je rekao, zabeležene u Novom Pazaru, Sjenici i Tutinu gde je evakuisano 12 lica. Marić je precizirao da je uglavnom reč o bujičnim vodotokovima i poplavljenoj putnoj infrastrukturi, tako da su u par navrata ljudi izvlačeni iz vozila i evakuisani.\nTamo je situacija sada stabilna i padavine su prestale, naveo je Marić i dodao da sporadičnih problema od tih bujičnih vodotokova ima na teritoriji Prokuplja, Kuršumlije i Leskovca, kao i da su ekipe Sektora na terenu i pomažu građanima na pumpanju vode.\n“Sve snage Sektora za vanredne situacije su još od ponedeljka na terenu u svim potencijalno kriznim tačkama. Za nas opuštanja zapravo i nema, jer se najavljuju nove padavine u toku popodneva i noći, tako da ćemo tek sutra do kraja dana imati prilike da vidimo da li će doći do najavljenog prestanka padavina”, rekao je Marić.\nPrema upozorenju RHMZ, noćas i u sredu pre podne u južnim i jugoistočnim krajevima očekuje se oko 30 mm novih padavina. Na rekama u Srbiji, Limu, gornjim tokovima Južne i Zapadne Morave sa pritokama, kao i na Ibru, te Belom i Crnom Timoku, vodostaji će do 10/11. novembra biti u umerenom i većem porastu sa približavanjem granici vanredne odbrane od poplava, dok će na bujičnim vodotocima ovih slivova biti moguća lokalna izlivanja.\nPrethodni tekstRadno vreme u petak, na Dan primirja u I svetskom ratu\nSledeći tekstDa li je kolonoskopija opasna?


BEOGRAD – Grupa „Hurricane“ predstavljaće Srbiju na Pesmi Evrovizije 2021. godine i time će pobednice „Beovizije 2020“ dobiti još jednu priliku da se predstave Evropi sa novom pesmom.\nNakon otkazivanja Pesme Evrovizije 2020 .prvi put u istoriji tog takmičenja zbog pandemije koronavirusa, mnoge zemlje su odlučile da svojim izabranim predstavnicima ponovo ponude da ih predstavljaju i sledeće godine, što su mnogi prihvatili.\nNova Evrovizija sa „starim“ predstavnicima, prema propozicijama, ipak ne dozvoljava prezentovanje zemlje istom pesmom, što znači da će svaka država ponovo morati da prođe kroz proces izbora kompozicije.\nRTS će u narednom periodu razmatrati kompozicije za uži izbor iz koga će u specijalnoj emisiji na Prvom programu RTS-a publika svojim glasovima izabrati najbolju pesmu kojom će „Hurricane“ predstavljati Srbiju.\nPoslednja opcija organizatora, ukoliko situacija sa Kovidom 19 ni tada ne bude povoljna, predviđa da se Pesma Evrovizije održi kod domaćina fešte, dakle iz Roterdama, ali da svi učesnici nastupaju online.


BZNR ~ Pogledaj teme - Prevencija bolesti i povreda na radu, 16.04.2010. (rezime)\nSavetovanje je organizovano u saradnji sa Udruženjem za bezbednost i zdravlje na radu Srbije, i uz podršku kompanija „Holcim Srbija“ i „Ball Packaging Europe.“ Savetovanju je prisustvovalo 140 prijavljenih učesnika, poslodavaca, menadžera i stručnih lica za BZR. Osim predstavnika Uprave za bezbednost i zdravlje na radu, iako uredno pozvani, nisu bili prisutni predstavnici drugih državnih organa i institucija.\nNa savetovanju je raspravljano o merama prevencije bolesti i povreda na radu pri projektovanju, izgradnji, korišćenju i održavanju opreme za rad i primeni tehničkih, vaspitno-obrazovnih, ergonomskih, socijalnih, zdravstvenih, organizacionih, normativno-pravnih i drugih mera prevencije. Cilj je bio da predstavnici poslodavaca, investitora, proizvođača opreme za rad, državnih organa, medija, škola, zdravstvenih institucija, osiguravajućih kuća, i dr. raspravljaju o prevenciji na najširem planu i razvoju opšte kulture bezbednosti i zdravlja na radu.\nNa savetovanju su iznesena različita viđenja nekih veoma važnih problema u oblasti BZR i prezentovani su primeri dobre prakse bezbednosti i zdravlja na radu u kompanijama „Holcim“ i „Ball Packaging“. Istaknut je značaj organizacionih i vaspitno-obrazovnih mera prevencije kao i primena savremenih sistema menadžmenta u oblasti bezbednosti i zdravlja na radu. Posebnu pažnju izazvalo je saopštenje gošće iz Splita, gospođe Violete Tadin na temu Ergonomija, sigurnost i prevencija pri projektovanju radnog mjesta na računalu.\nUkupno je bilo 20 saopštenja. Većina radova je objavljena u našoj novoj knjizi Prevencija bolesti i povreda na radu.\nIz svih izlaganja je provejavao jedinstveni stav, da su poslodavci najodgovorniji za stanje zaštite ljudi u svojim radnim procesima i da je njihova odgovornost nedvosmislena, jasno istaknuta u svim normativnim aktima i neprenosiva. Međutim, istaknuto je da bezbednost i zdravlje na radu bitno zavisi od stanja opšte društvene prevencije, koja u Srbiji praktično ne postoji. Opšta prevencija bolesti i povreda na radu nije na adekvatan način normativno uređena, niti se u društvu mogu prepoznati ozbiljne aktivnosti na izgrađivanju opšte kulture bezbednih i zdravih radnih i životnih navika.\nSistem BZR, za razliku od sistema zaštite životne sredine ili zaštite od požara, drugim sistemskim zakonima nije postavljen kao opšte-društvena briga, tako da osim poslodavaca niko nije u obavezi da obezbeđuje finansijska sredstva za ovu oblast. BZR nema u medijima, planovima državnih organa i organa lokalne samouprave, društvenim delatnostima, nastavnim planovima i programima škola i fakulteta, projektima, naučno-istraživačkim institucijama...\nBezbednost i zdravlje na radu zaslužuje bolji tretman, jer je bezbedna i zdrava radna sredina, osnov bezbedne i zdrave životne (prirodne) sredine i bezbedne i zdrave socijalne sredine, odnosno čitavog koncepta održivog razvoja.\n•\tVlade i nadležnih ministarstava prosvete, informisanja, kulture, ekonomije, izgradnje, industrije, ZŽS, unutrašnjih poslova i dr. - da sadržaje iz oblasti BZR ugrađuju u svoje propise, da prate, kontrolišu i povremeno revidiraju njihovu realizaciju,\n•\tMedija, naročito javnog servisa – da pitanjima BZR posvete dužnu pažnju i izvan profitnog interesa, izgrađuju i razvijaju svest i kulturu bezbednih i zdravih životnih i radnih navika,\n•\tSvih obrazovnih organizacija i institucija, na svim nivoima školovanja i osposobljavanja – da u NPP odgovarajućih predmeta ugrađuju sadržaje iz oblasti BZR, ali i da obezbede bezbedne i zdrave uslove učenja i boravka u školama,\n•\tNaučno istraživačkih organizacija i institucija – da istražuju i razvijaju sam sistem BZR i da u sve druge projekte ugrađuju sadržaje BZR,\n•\tProjektanata i proizvođača sredstava za rad – da koncipiraju takva sredstva za rad koja će biti maksimalno bezbedna za radnike koji na njima rade,\n•\tGrađevinara – da grade objekte u kojima će se bezbedno raditi, ali i da bezbedno grade te objekte,\n•\tPravnih lica sa licencama u oblasti BZR – da rade maksimalno odgovorno, jer se radi o delatnosti od posebnog društvenog značaja.\nZaključeno je da se nakon ovog inicijalnog savetovanja, na kojem su identifikovani neki osnovni problemi izgradnje kulture prevencije, organizuju stručne rasprave na tematskim okruglim stolovima po pojedinim pitanjima, na kojima će predstavnici zainteresovanih organizacija i institucije sučeliti svoje stavove i ponuditi rešenja. Istaknuta je i potreba intenziviranja osposobljavanja u oblasti BZR poslodavaca, menadžera, lica za BZR i zaposlenih.\n•\tObezbeđivanje preventivnih mera bezbednosti i zdravlja na radu pri projektovanju i izgradnji sredstava za rad;\n•\tUsaglašavanje zakonskih propisa i standarda u oblasti bezbednosti i zdravlja na radu između različitih ministarstava;\nOvo su samo neki rani naslovi. U koliko ste zainteresovani da sa nama organizujete rasprave po ovim ili drugim pitanjima, ili samo za učešće na ovim raspravama, javite nam se sa svojim predlozima.\nTakođe, ako ste zainteresovani za učešće na našim edukativnim seminarima, molimo vas, da nam dostavite teme koje bi za vas bile interesantne, a koje nisu obuhvaćene našim programom seminara za 2010. godinu.


Za Luku Bar planirani novi lukobran, novi terminal i šest gatova\nNovi kontejnerski terminal, novi lukobran na vrhu rta Volujica i nova tri gata –sadržaji su koje za Luku Bar predviđa upravo objavljena Strategija razvoja pomorske privrede Crne Gore za period 2020-2030, u koju je portal Feral.bar imao uvid.\nU ovom dokumentu Ministarstva saobraćaja i pomorstva (MSP), navodi se da se ovim Planom u Luci Bar predviđa glavni intermodalni terminal na obalnom području Crne Gore “u kome se planiraju kamionski terminali, Ro-Ro terminali, kontejnerski terminali i sl.”.\n-Predviđena je i gradnja Međunarodnog kontejnerskog terminala. Izvodljivost i karakteristike potencijalnog kontejnerskog terminala biće utvrđene u prestojećem periodu, imajući u vidu da ovaj projekat treba dodatno razraditi i prilagoditi stvarnim potencijalima crnogorske pomorske privrede i odnosnom tržištu-piše u Strategiji.\nU ovom dokumentu MSP navodi se da razvoj luke Bar u drugoj fazi treba da omogući dodatnih pet miliona tona godišnjeg pretovara robe, čime se dostiže stepen iskorišćenosti ukupnog kapaciteta Luke Bar od 12 miliona tona “utvrđen Prostornim planom Crne Gore”.\n-Povećanje kapaciteta Luke omogućava izgradnja i uređenje nove lučke akvatorije od postojećeg glavnog lukobrana do vrha brda Volujica koju čine sledeći hidrograđevinski objekti: novi lukobran na vrhu rta Volujica u dužini od 1.665 m sa kotom krune na +7mnv i zaštitni lukobran dužine od 330 m, novi gat sa operativnom obalom dužine 1.500 m koji se dobija rekonstrukcijom i dogradnjom postojećeg glavnog lukobrana na kojem se dobija šest vezova-navodi se u Strategiji.\nOd toga, četiri veza imaju dužinu 240 m i dubinu dna -14mnv, jedan 220 m i jedan 260 m sa dubinom dna od -16 mnv, a dva nova gata su predviđeni sa dužinom 600 m i širinom 100 m na kojima se formira ukupno 14 vezova sa dubinom dna od -14 mnv I -18 mnv.\n-Unutar bazena se formira okretnica brodova radijusa od 500 metara-navodi se pored ostalog u ovom dokumentu MSP.


Udruženje Youth for Impact, uz podršku USAID Projekta za konkurentu privredu, raspisalo je konkurs za studente i diplomce tehnoloških, poljoprivrednih, mašinskih, ekonomskih i fakulteta organizacionih nauka za letnju praksu u sedam srpskih kompanija u sektoru voća i povrća\nVlada Srbije donela je ZAKON O IZMENAMA I DOPUNAMA ZAKONA O ZDRAVLJU BILJA\nVlada Srbije donela je ZAKON O IZMENAMA I DOPUNAMA ZAKONA O ZDRAVLJU BILJA. U Zakonu o zdravlju bilja („Službeni glasnik RS”, broj 41/09), u članu 4. posle tačke 13) dodaje se tačka 13a), koja glasi: „13a) lot jeste broj jedinica iste vrste robe identifikovane kao homogene po sastavu i poreklu, koje čine deo pošiljke ili celu pošiljku;”. Tačka 18) menja se i glasi: „18) tranzit jeste svaki transport pošiljke pod carinskim nadzorom preko teritorije Republike Srbije;”. U tački 21) posle reči: „transportuje” dodaju se reči: „i koju prati fitosanitarni sertifikat ili drugi jedinstveni dokument ili oznaka, potreban za sprovođenje carinskih ili drugih postupaka, a koja se može sastojati iz više partija ili lotova”. Posle tačke 21) dodaje se tačka 21a), koja glasi: „21a) sadnja ili setva je bilo koji postupak kojim se obezbeđuje dalji rast, razmnožavanje ili umnožavanje bilja;”. Posle tačke 22) dodaju se tač. 22a) i 22b), koje glase: „22a) službena izjava ili mera jeste: (1) izjava ili mera koju sačinjava ili je donosi nadležni organ za zdravlje bilja druge države ili javni službenik koji je stručno osposobljen i ovlašćen od nadležnog organa za donošenje izjava ili mera, odnosno za izdavanje fitosanitarnog sertifikata i/ili fitosanitarnog sertifikata za reeksport ili njihovog elektronskog oblika; (2) izjava ili mera koju sačinjava ili je donosi nadležni organ za zdravlje bilja u Republici Srbiji ili stručno lice u pravnom licu ovlašćenom u skladu sa ovim zakonom, i koje nema lični interes u vezi sa ishodom mera koje preduzima; 22b) službena kontrola jeste svaka provera usaglašenosti sa propisima u oblasti zdravlja bilja;”. U tački 25) reč: „provoza” zamenjuje se rečju: „tranzita”. Tačka 27) menja se i glasi: „27) fitosanitarna mera jeste službena procedura koja ima za cilj sprečavanje unošenja ili širenja karantinskih štetnih organizama ili ograničenje ekonomskog uticaja regulisanih ne-karantinskih štetnih organizama;”. U tački 31) posle podtačke (6) dodaje se podtačka (6a), koja glasi: „(6a) listovi, lišće,”


Stiže stotinu ruskih supermarketa u Srbiju — padaju cene na rafovima - Sputnjik Srbija\n16:57 23 Januar 2021\nStiže stotinu ruskih supermarketa u Srbiju — padaju cene na rafovima\n20:55 18.08.2020 (osveženo 17:21 19.08.2020) Preuzmite kraći link\nRuska trgovačka kompanija MERE ulazi u Srbiju i planira da postane jedan od najvećih lanaca na našem tržištu tako što će otvoriti 100 svojih prodavnica.\nMERE je pridružnica ruske „Torgservis grupe“, osnovane 2009. godine, koja trenutno posluje na više od 800 lokacija širom Rusije pod brendom „Svetofor“ i treći je po veličini lanac iza trgovačkih kompanija X5 i Magnit.\nRuski supermarketi prodaju po diskontnim cenama\nPrema rečima Dejana Delića, direktora predstavništva Privredne komore Srbije u Moskvi, MERE, osim u Rusiji, posluje u još deset zemalja — između ostalog u Nemačkoj, Rumuniji, Kazahstanu, Belorusiji i Kini.\n„Princip funkcionisanja i rada MERE je na takozvanom diskaunt sistemu, što znači da cenovna kategorija proizvoda mora da bude konkurentna u odnosu na druge ponude i sigurno je da će, ukoliko se ceo posao realizuje, raditi na prodaji proizvoda koji su cenovno najniži“, kaže on.\nS obzirom na cenovnu politiku i način funkcionisanja na ruskom i drugim tržištima, za kupce u Srbiji dolazak lanca MERE, prema Delićevim rečima, značiće dodatnu konkurenciju, snižavanje postojećih cena proizvoda koji su u ponudi.\nBez reklame i „šminke“\n„Cenovna politika u Srbiji će sigurno biti takva da će se u ponudi nalaziti proizvodi koji nisu opterećeni dodatnom reklamom ili lepšim pakovanjem. Verovatno rinfuzna prodaja na veće količine, što snižava konačnu cenu. To će svakako značiti potrošačima. MERE je u svakom slučaju dobrodošao i kao konkurencija drugim prodajnim lancima“, ocenjuje Delić.\nIz filijale ove ruske kompanije u Srbiji za portal Ritejl Srbija rečeno je da MERE planira da radi direktno sa srpskim proizvođačima, pod strogom kontrolom kvaliteta i niskom trgovačkom maržom, a da na našem tržištu planiraju otvaranje najmanje 100 supermarketa sa prosečnom površinom od oko 1.000 kvadrata.\nU svojim marketima u Rumuniji MERE već prodaje srpske proizvode.\nSrbija, Rusija, cene, supermarket\n16:33 Dodik: Izetbegovićeva izjava - vekovni kompleks konvertitstva\n16:05 Divac je objasnio Kingu o bombardovanju 1999: Svaki Srbin bi poginuo za Kosovo, NATO pomaže teroriste\n15:44 Ambasada SAD u Moskvi podržava proteste – Zaharova: Amerikanci će morati da objasne postupke\n15:37 Manježni trg u centru Moskve zatvoren – na skupovima potvrđeno 19 ljudi inficiranih koronom /video/\n15:36 Ukoliko podrže impičment, republikanci će sebi pucati u nogu


Peskov: Oni koji kažu da korona ne postoji su ludaci - Sputnjik Srbija\nPeskov: Oni koji kažu da korona ne postoji su ludaci\n21:36 12.07.2020 Preuzmite kraći link\nPortparol ruskog predsednika Dmitrij Peskov nazvao je ludacima ljude koji negiraju pretnju od novog virusa korona.\n"U najmanju ruku, oni (ljudi koji negiraju postojanje virusa korone) su neznalice, u najgorem slučaju, to su ludaci. Ova bolest postoji, i to je posebna bolest, ponekad i zastrašujuća", rekao je Peskov televiziji "Rusija 1".\nOn je kontatovao da je 2020. godina postala neobična, istakao da se sadašnje generacije nisu nikada suočile s pandemijom.\nPo njegovim rečima, pandemija je uticala na Rusiju, dodala krizne uslove, vezane ne samo za unutrašnju i globalnu krizu već, pre svega, za zdravlje ljudi.\nPeskov je naglasio da je predsednik Rusije Vladimir Putin uvek stavljao zdravlje ljudi iznad svega.\n"Zato je, kada se pojavila globalna pretnja, bilo neophodno preduzeti brze mere kako bi se pomoglo javnom zdravstvenom sistemu da se nosi sa ovom pretnjom po ljudske živote. I bilo je neophodno to uraditi u celoj zemlji, najvećoj na svetu", ukazao je Peskov.\nGovoreći o tehnikama lečenja, Peskov, koji je i sam bio u maju u bolnici zbog korona virusa, rekao je da ruski lekari znaju mnogo o ovoj bolesti.\n"Naučili su da spasavaju živote, da izleče najozbiljnije simptome ove bolesti. Naučili su da se efikasno bore s njom", rekao je Peskov.\nOn je ocenio da je i sam predsednik Rusije naučio mnogo o korona virusu.\n"Tokom kriza, Putin uvek postane stručnjak", smatra Peskov i navodi da se ruski predsednik uvek vodi mišljenjem stručnjaka kada iznosi svoje stavove.


SKGO :: Model kodeksa ponašanja službenika i nameštenika za gradove-opštine-gradske opštine\nModel kodeksa ponašanja službenika i nameštenika za gradove-opštine-gradske opštine\nStalna konferencija gradova i opština u cilju pružanja normativne podrške gradovima/opštinama u primeni Zakona o zaposlenima u autonomnim pokrajinama i jedinicama lokalne samouprave pripremila je Model Kodeksa ponašanja službenika i nameštenika za gradove/opštine. Prilikom pripreme ovog Modela SKGO je obavila konsultacije sa Ministarstvom državne uprave i lokalne samouprave i sa članovima Mreže načelnika uprava gradova/opština i uprava gradskih opština i Mreže za upravljanje ljudskim resursima.\nUsvajanjem i primenom ovog Kodeksa želi se unaprediti ostvarivanje i zaštita prava i sloboda stranaka, odnosno približiti rad organa, službi i organizacija stvarnim potrebama građana. Kodeksom se konkretizuju ustavne i zakonske norme koje utvrđuju demokratska načela i pravila rada službenika i nameštenika, te se na taj način daje osnov za unapređenje rada organa, službi i organizacija i njihovih zaposlenih kada vrše poslove iz nadležnosti lokalne samouprave i poslove od značaja za ostvarivanje prava i sloboda građana. S druge strane, sam Kodeks se upotrebljava tako što sami službenici i nameštenici imaju jasnu predstavu kako izgleda pravilan način rada sa strankama, a ujedno je izvor razumljivih saznanja za stranke o tome kakvo postupanje i ponašanje službenika i nameštenika u organima, službama i organizacijama imaju pravo da očekuju u stvarima koje se tiču njihovih prava, interesa i obaveza. Samim tim, Kodeks predstavlja koristan instrument za ocenu zakonitosti i pravilnosti postupanja uprave i službenika i nameštenika koji u njoj rade.\nNaime, članom 196. Zakona o zaposlenima u autonomnim pokrajinama i jedinicama lokalnih samouprava („Službeni glasnik RS" broj 21/2016) određeno je da će poslodavac, u ovom slučaju jedinica lokalne samouprave, doneti Kodeks ponašanja službenika i nameštenika u roku od godinu dana od početka primene zakona, tj. do 01.12.2017. godine budući da je primena zakona počela 01.12.2016. godine. Obzirom na dileme u pogledu definicije poslodavca, odnosno organa koji treba da usvoji Kodeks ponašanja službenika i nameštenika, SKGO je u konsultaciji sa Ministarstvom državne uprave i lokalne samouprave u Modelu predložila njegovo donošenje od strane skupštine grada/opštine. Zbog specifične prirode ovog akta kojim se uređuju opšta pravila ponašanja službenika i nameštenika u svim organizacionim oblicima u JLS, mišljenja smo da je njegovo donošenje od strane skupštine grada/opštine u skladu sa Zakonom o lokalnoj samoupravi i Zakonom o zaposlenima u AP i JLS, obzirom da je u njenoj nadležnosti donošenje propisa i drugih opštih akata.\nVažno je skrenuti pažnju da se Kodeks odnosi isključivo na službenike i nameštenike u organima, službama i organizacijama u skladu sa članom 1. Zakona o zaposlenima u AP i JLS, a ne i na zaposlene u javnim službama, javnim preduzećima i itd.\nPrilikom izrade Modela Kodeksa korišćeni su ažurirana verzija Evropskog kodeksa dobrog administrativnog ponašanja, Kodeks ponašanja državnih službenika RS, Kodeks dobre uprave predložen od strane ombudsmana, kao i primeri Kodeksa ponašanja službenika koje su usvojile pojedine JLS.\nPosebno ističemo da je predloženi Kodeks samo model čija je svrha da bude od pomoći gradovima i opštinama u izradi njihovih internih akata, i u skladu sa njihovim konkretnim potrebama. Nadamo se da će predloženi model biti koristan u pripremi Kodeksa u svim JLS i gradskim opštinama.\nModel kodeksa ponašanja službenika i nameštenika za gradove/opštine/gradske opštine >>>


Uhapšena jedna ženska osoba zbog razbojništva | Beogradske vesti\nUhapšena jedna ženska osoba zbog razbojništva\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva u Beogradu uhapsili A. N. (1996) iz okoline Novog Sada zbog postojanja osnovane sumnje da je izvršila više krivičnih dela razbojništva.\nSumnja se da je uhapšena jedno razbojništvo izvršila 12. februara ove godine u Beogradu, u popodnevnim satima, tako što je nudeći seksualne usluge sa muškarcem otišla do njegovog stana i uz pretnju bejzbol palicom oduzela mu dve platne kartice i manju sumu novca.\nTakođe, nudeći seksualne usluge, 3. marta ove godine u Beogradu, u kasnim večernjim satima, sa drugim muškarcem je ušla u automobil “folksvagen pasat” i uz upotrebu spreja oduzela mu vozilo, mobilni telefon, novac i lična dokumenta.\nS obzirom na to da se sumnja da ima više oštećenih građana, policija je uputila poziv da, ukoliko osumnjičenu prepoznaju na fotografiji, o tome obaveste Policijsku upravu za grad Beograd na brojeve telefona 011/279-74-70 i 064/44-00-581, navodi se u saopštenju.\nDo 31. marta pokretanje privatizacije Azotare, Petrohemije i MSK\nСре мар 8 , 2017\nMinistar privrede u Vladi Republike Srbije Goran Knežević najavio je danas da će do kraja marta biti pokrenut postupak privatizacije tri preduzeća petrohemijskog kompleksa – Azotare i Petrohemije iz Pančeva i Metanolsko-sirćetnog kompleksa (MSK) iz Kikinde. Knežević je na Kopaonik biznis forumu rekao da Petrohemija trenutno na računu ima 50 […]\nЕksplоzija u Industriji mеsa “Matijеvić”\nPojačane patrole saobraćajne policije u blizini svih škola\nOd ponedeljka vozači Beograda u uniformama\nHteo da ukrade bicikl ispred policijske stanice ( Video)\nUhapšеn оsumnjičеni za pоlnо uznеmiravanjе


Zbog toga što je aerodrom “Nikola Tesla” privremeno zatvoren zbog tehničkih problema, avioni se preusmeravaju, pa su avioni iz Larnake, Soluna, Skoplja, Bukurešta i Karpatosa od 6:15 do 9 sati sleteli na piste aerodroma “Konstantnin Veliki” u Nišu. Kako kažu u niškom aerodromu, avioni “Er Srbije” su trenutno u tranzitu i očekuje se da polete za Beograd oko 11:30.\nU nišku vazdušnu luku prvi je, kao stoji na sajtu aerodroma, sleteo “airbus” iz kiparskog grada Larnaka i to nekoliko minuta posle 6 sati, a potom se prizemljio avion tipa “aerospatiale” iz Skoplja. U 6:28 sleteo je na niški aerodrom avion iz Bukurešta, a zatim i avion iz Soluna.\nU 9:07 na aerodrom “Konstantin Veliki” je sleteo i avion “boing 737-300” koji je krenuo sa grčkog ostrva Karpatos. Svi avioni koji su se prizemljili na niškom aerodromu pripadaju kompaniji “Er Srbija”.\nTrenutno se nalaze u tranzitu i poleteće iz Niša, kako nam je trenutno najavljeno oko 11:30 za Beograd, koji je njihova krajnja destinacija - kažu u niškom aerodromu.\nNavode da za sada nemaju informaciju da li će još neki avion biti preusmeren na niški aerodrom, ali ističu da su spremni da ih opsluže, ako bude bilo potrebe.\nKako prenosi RTS, avion tipa "boing 737-800" egipatske kompanije "Idžipt er" sleteo je zbog tehničkih problema u 4:11 na beogradski aerodrom. Dok se taj avion ne ukloni neće biti ni poletanja ni sletanja. Svi avioni preusmereni na aerodrom u Nišu, kao i na aerodrome u Sofiji, Temšivaru i Budimpešti.


Han uveren da će Srbija otvoriti poglavlja do kraja godine\nBeta 10. novembra 2015. 12:45\nEvropski komesar za proširenje Johanes Han izjavio je danas u Briselu da je „vrlo uveren“ da će prva poglavlja u pregovorima o članstvu Srbije u EU moći da budu otvorena još ove godine.\nHan je danas u spoljnopolitičkom odboru Evropskog parlamenta predstavio Paket proširenja godišnje izveštaje Evropske komisije o Zapadnom Balkanu i Turskoj i naglasio da je „Srbija ostvarila krupne korake na putu ka EU što ju je pribižilo i otvaranju prvih pregovaračkih poglavlja“.\n„Srbija je dovršila akcione planove (za poglavlja), postigla ključne sporazume sa Kosovom i bila je vrlo konstruktivna u razvijanju regionalne saradnje sa susedima, a pokrenula je i ambicioznu ekonomsku reformu“, rekao je Han. Evropski komesar je istakao i da „Srbija efikasno deluje u izbegličkoj krizi i relativno dobro izlazi na kraj sa prilivom izbeglica bez presedana“.\n„Očekujemo da Srbija odlučno krene napred u reformama, posebno u pravosuđu, borbi protiv korupcije i organizovanog kriminala, uklanjanju diskriminacije kao i reformi javne uprave i ekonomije“, naveo je evropski komesar.\nU predstavljanju godišnjeg izveštaja o napretku Srbije, Han je istakao da je takođe važno da Srbija održi isti nivo predanosti za dalji napredak u normalizaciji odnosa sa Kosovom.


Putin objavio slogan za izbore: „Jak predsednik, jaka Rusija!“ - Sputnjik Srbija\n15:38 27.12.2017 (osveženo 11:05 16.02.2018) Preuzmite kraći link\nPutina je kao kandidata podržala velika grupa javnih ličnosti. Na spisku od više od 600 ljudi našli su se poznati sportisti, umetnici, javne ličnosti…\nPutina su osim stranke Jedinstvena Rusija podržali i Zeleni.\nPredsednik Rusije Vladimir Putin predao je dokumentaciju Centralnoj izbornoj komisiji za podnošenje kandidature za predstojeće predsedničke izbore u martu 2018. godine.\nNaredni izbori za šefa države biće održani 18. marta 2018. godine, a predizborna kampanja zvanično je počela 18. decembra. Putin je na godišnjoj konferenciji za novinare sredinom decembra izjavio da će na izbore izaći kao samostalni kandidat, ali da računa na podršku stranaka i javnih organizacija.\nslogani, predsednik, predsednički izbori u Rusiji, Vladimir Putin


U prezentaciji naše ooštine, posebna pažnja je posvećena predstavljanju tri postojeće i nove četvrte centralne industrijske zone. U prezentaciji su učestvovali i Nedeljko Kovačević, direktor Direkcije za izgradnju, Milan Beara, predsednik MZ Novi Banovci i Goran Savić, pomoćnik Predsednika opštine za ekonomski razvoj.\nManifestacija je organizovana uz pomoć Ambasade Republike Srbije u Austriji i pod pokroviteljstvom "Unika osiguranja" i "Rajfajsen banke".\nPrezentaciji naše opštine prisustvovalo je oko 500 zvanica iz sveta privrede, brojne diplomate i vojni atašei mnogih zemalja.\nPredsednik opštine Đorđe Radinović, prilikom otvaranja skupa, zahvalio se ambasadoru Srbije u Austriji Milovanu Božinoviću, kao i svim prisutnim privrednicima i gostima, što mu je ukazana čast da na Dan Državnosti Srbije predstavi svoju domovinu i svoju Opštinu Staru Pazovu.\nRadinović se posebno zahvalio i Mihaelu Mileru, vlasniku kompanije "Ajmaks", koja će u našoj opštini sagraditi jedan od najvećih logističkih centara u Evropi.


Zbog gušenja protesta, od sutra generalni štrajk širom zemlje – OnlineVesti\nby admin October 26, 2020, 10:25 am 1.5k Views\n– Režim je još jednom pokazao Belorusima da je sila jedino za šta je sposoban – navela je Tinahovska u saopštenju i dodala da će zbog toga od ponedeljka u zemlji početi generalni štrajk, prenosi Rojters.\nDanas ističe rok “narodnog ultimatuma” koji je bivša predsednička kandidatkinja Svetlana Tihanovska ranije postavila vlastima zemlje. Ona je navela da će, ukoliko se zahtevi opozicije ne ispune do 26. oktobra, sva preduzeća u zemlji stupiti u generalni štrajk.\nViše desetina hiljada pristalica beloruske opozicije okupilo se u nedelju na Trgu slobode u centru Minska na protestu u okviru opozicionog “narodnog ultimatuma”. Policija je na demonstracijama u prestonici bacila desetak šok bombi, a u gradu Lidu, gde je takođe održan protest opozicije, pripadnici organa reda upotrebili su suzavac.\nCentar za zaštitu ljudskih prava “Vesna” prijavio je da je širom zemlje uhapšeno 80 demonstranata, a portal tut.by je saopštio da su gradu Vitebsku uhapšena dva novinara koja su izveštavala sa protesta, preneo je TAS S.


ZAŠTO U 2012. GODINI NEĆE BITI PRIVREDNOG RASTA: Strah od nule, recesije, depresije... - Nira Press\nPočetna » ZAŠTO U 2012. GODINI NEĆE BITI PRIVREDNOG RASTA: Strah od nule, recesije, depresije…\nPosledice privredne stagnacije: rast nezaposlenosti, smanjenje izvoza, rast deficita u spoljnoj trgovini, platnom bilansu i državnom budžetu, rast ukupnog i javnog duga, porast siromaštva, inflacije, opadanje realnih plata i penzija, smanjenje ukupne kupovne moći, slabljenje dinara, rast nelikvidnosti i prestanak rada velikog broja preduzeća, saglasni su ekonomisti\nUpravo gledam kako se merama Vlade sistematski uništava srpska privreda, našalio se jedan od privrednika koga je telefonski poziv Magazina Biznis zatekao ispred TV ekrana na kome su se vrtele vesti da je dinar na novom istorijskom minimumu, da je MMF zamrzao odnose sa Srbijom, a da je država, zbog uštede energije, počela da isključuje struju velikim preduzećima… U ovom ishitrenom odgovoru našeg sagovornika možda se i najbolje oslikava gotovo bezizlazna situacija u kojoj se našla srpska privreda.\nI pre nego što je Međunarodni monetarni fond saopštio da Srbija ove godine neće zabeležiti očekivani ekonomski rast od 1,5 odsto već privrednu stagnaciju, mnogim domaćim ekonomistima bilo je jasno da su procene kreatora ekonomske politike bile previše optimistične.\nLoše vesti prvi je uoči Nove godine doneo Fiskalni savet. Pavle Petrović, predsednik ove institucije, objašnjava da je bilo mnogo pokazatelja na kojima su on i njegovi saradnici zasnivali zabrinjavajuće projekcije po kojima privrednog rasta ove godine neće biti.\n– Procena da će privredni rast dogodine biti 1,5 odsto je optimistična, a na njoj se zasniva budžet. Ekonomske aktivnosti u Evropskoj uniji snažno usporavaju i sasvim je realno da privreda Srbije stagnira i da rast bruto domaćeg proizvoda bude nula – zabrinut je Petrović.\nOn podseća da, po definiciji, ekonomski rast zavisi od četiri faktora: izvoza, investicija, kao i rasta privatne i državne potrošnje.


Slučaj Petrovaradin « ENS\nSlučaj Petrovaradin: Upravljanje istorijskim gradskim predelima je projekat koji koristi izuzetan osmnaestovekovni gradski predeo Petrovaradinske tvrđave u Novom Sadu kao poligon za profesionalno usavršavanje mladih stručnjaka lokalno, regionalno i širom Evrope za odgovorno, održivo i razvojno upravljanje istorijskim gradovima. Istovremeno, projekat deluje i kao poziv za promišljanje trenutnih praksi upravljanja kulturnim dobrom Petrovaradinska tvrđava, učenje na osnovu ovo primera i zamišljanje alternativa za njegov budući razvoj.\nProjekat počinje sa segmentom Slučaj Petrovaradin: Propitivanja - otvorenim pozivom za četiri istraživačka projekta koja imaju za cilj da unaprede razumevanje trenutnog stanja i ključnih izazova upravljanja i korišćenja kulturnog dobra Petrovaradin.\nNakon istraživačkih aktivnosti, počinjemo sa ključnim segmentom projekta Slučaj Petrovaradin: Učenja – u okviru kog realizujemo Letnju akademiju o upravljanju istorijskim gradskim predelima za 25 lokalnih, regionalnih i međunarodnih mladih stručnjaka koji se bave zaštitom, interpretacijom i upravljanjem kulturnim nasleđem, kao i razvojem kulturnog turizma i urbanim i pejzažnim planiranjem. Od 5-12. avgusta 2018, grupa mladih stručnjaka odabrana na javnom konkursu radiće u Petrovaradinu uz ključne lokalne stručnjake i vodeće praktičare i teoretičare za upravljanje istorijskim gradskim predelima širom Evrope.\nSegment projekta Slučaj Petrovaradin: javna saslušanja predstavljaseriju javnih predavanja, diskusija, prezentacija i medijskih obraćanja, čiji je cilj da uključe i informišu širu javnost o sadašnjim izazovima i mogućnostima budućeg razvoja Petrovaradina.\nSlučaj Petrovaradin: seminar za donosioce odluka - je seminar za urbaniste, konzervatore i donosioce odluka iz različitih gradova i opština u Srbiji - koji ima za cilj da upozna lokalne donosioce odluka sa savremenim praksama upravljanja istorijskim gradskim jezgrima i rezultatima projekta, kako bi podstakao razvoj istorijskih gradova zasnovan na očuvanju nasleđa. Aktivnosti zagovaranja za održivo upravljanje Petrovaradinom pratiće i publikacija Slučaj Petrovaradin: Dosije, koja predstavlja skup urađenih terenskih istraživanja Petrovaradina, međunarodnih primera dobrih praksi, i predloga i preporuka proizašlih sa Letnje akademije za stručnjake.\nOrganizatori i partneri projekta\nProjekat sprovode Evropa Nostra Srbija, Zavod za zaštitu spomenika kulture Novi sad i Fakultet za sport i turizam Novi Sad, u partnerstvu sa međunarodnim organizacijama Edinburgh World Heritage, Europa Nostra, i Globalnom opservatorijom za istorijske gradske predele pod okriljem UNESCO-a. Projekat se sprovodi u okviru Evropske godine kulturnog nasleđa 2018 i Novi Sad 2021 Evropske prestonice kulture, a finansijski je podržan od strane britanske fondacije The Headley Trust i Foundacije NS2021.\nSlučaj Petrovaradin - osnovne informacije\nSlučaj Petrovaradin - poziv za istraživače\nSlučaj Petrovaradin - obrazac za istraživače


Netflix se distancira od termina ‘binge-watching’ | PC Press\nNetflix se distancira od termina ‘binge-watching’\n30. avgust 2018. Milan Živanović\nOxford online rečnik se već neko vreme bavi terminima iz savremenog govora, pa je 2014. godina bila naročito bogata, a sa rečima poput “yolo,” “clickbait” and “adorbs.“ Tako je na red došao i “binge-watch,” termin koji se koristi za opisivanje situacija u okviru kojih se provedu sati, ponekad i dani, u gledanju novih serija, te sezona. Nevolja je u tome što se ovaj termin često povezuje sa platformom Netflix, što kompanija želi da promeni.\nTako je Guy Pearce u jednom intervjuu rekao da su mu iz kompanije zabranili da koristi pomenuti termin, a tokom promotivne kampanje za seriju The Innocents. Iako na samoj platformi još uvek postoji takozvana „binge-worthy“ kategorija, termin nije poželjan kada su promocije sadržaja u pitanju. Moguće je i da serija ne spada u ovu kategoriju, te da Netflix ne želi dezinformacije u okviru svojih reklamnih kampanja, ali je to malo verovatno.\nTako se pretpostavlja da će se Netflix u budućnosti sve više udaljavati od ovog termina, koji dobija sve više negativnih konotacija kada je zdravlje korisnika u pitanju. Druge kompanije već rade na tome da kontrolišu vreme koje korisnici provedu u okviru njihovog servisa, ali teško da će upozorenje poput “Are you still watching?” onoga koji je naumio da odgleda celu sezonu omiljene serije odvratiti od te namere.\nTagovi: binge-watching, clickbait, Netflix, The Innocents\n← Instagram dodao tri nove bezbednosne opcije\nPredsednik uprave Gorenja, postao i potpredsednik Hisense-a za marketing →


16 instrukcija Ministarstva prosvjete Crne Gore: Nastava počinje 1. septembra, časovi 45 minuta, obavezne maske… - SandžakBosna\n16 instrukcija Ministarstva prosvjete Crne Gore: Nastava počinje 1. septembra, časovi 45 minuta, obavezne maske…\nMinistarstvo prosvjete, nauke, kulture i sporta, pripremilo je planove školama kako bi školska godina počela 1. septembra. Na sastanku sa direktorom Instituta za javno zdravlje i državnom sekretarkom u Ministarstvu zdravlja, a poštujući sugestije Unicefa i Svjetske zdravstvene organizacije, podržan je prijedlog Ministarstva prosvjete, nauke, kulture i sporta da se, u skladu sa školskim kalendarom, nastava organizuje na način predviđen zakonskim propisima, saopšteno je iz resora na čijem čelu Vesna Bratić.\nShodno tome, MPNKS je pripremilo instrukcije koje će blagovremeno biti upućene školama kako bi školska 2021/22. godina počela regularno:\n4. Obezbijediti prostoriju za izolaciju učenika ako se posumnja na infekciju, do dolaska roditelja, i uz prisustvo odrasle osobe (nastavnik, pedagog…)\n14. Do 10. septembra obezbijediti nastavne planove sa svim predviđenim ishodima. Planove u elektronskoj formi dostavljaju nastavnici.\nSa radom će nastaviti i Radna grupa za organizaciju i praćenje vaspitno-obrazovnog rada, u nešto izmijenjenom sastavu u odnosu na prošlogodišnju. Radnu grupu čine: predstavnici MPNKS-a, Zavoda za školstvo, Ispitnog centra, Centra za stručno obrazovanje, Sindikata prosvjete, udruženja “Roditelji” i NARDOS, Instituta za javno zdravlje i Unije srednjoškolaca.\nPrevious Dr Predrag Kon predlaže: Rješenje za početak školske godine\nNext SVE IZVJESNIJE KAKO ĆE ĐACI KRENUTI U ŠKOLU: Postoje 3 modela za 1. septembar, a OVAJ je najrealniji\nSVE IZVJESNIJE KAKO ĆE ĐACI KRENUTI U ŠKOLU: Postoje 3 modela za 1. septembar, a OVAJ je najrealniji\nDr Predrag Kon predlaže: Rješenje za početak školske godine\nZaigrano ljeto: Aktivnosti u kojima će uživati djeca, ali i roditelji


Oštra Luka - Počela izgradnja pet farmi koka nosilja kod Šamca\nPočela izgradnja pet farmi koka nosilja kod Šamca\nNačelnik opštine Šamac Đorđe Milićević danas je, zajedno sa direktorom Firme "Agreks" iz Donjeg Žabara Predragom Miličićem, posjetio mjesto u naselju Brvnik gdje je počela izgradnja pet farmi za 150.000 koka nosilja - investicije u vrijednosti pet miliona KM.\n"U Opštinskoj upravi smo se trudili da budemo na usluzi svim kompanijama koje namjeravaju da investiraju na područje opštine Šamac. Riječ je o proizvodnom ulaganju koji će za rezultat imati, ne samo nova radna mjesta naredne godine, nego i to da ovdje dolazi jedna od najsavremenijih proizvodnji u ovoj oblasti u BiH koja doprinosi i uvođenju novih tehnologija", rekao je Milićević.\n"U narednom periodu moramo intenzivirati aktivnosti u tom segmentu. Proteklih godina, a i danas, mi smo na raspolaganju 'Agreksu' da koriste lokalne podsticaje koji se tiču zapošljavanja novih radnika i podsticaj za nabavku nove opreme. Siguran sam da ćemo u narednom periodu u ovoj oblasti imati i veći broj investitora", naveo je Milićević.\nMiličić je istakao da je "Agreks" balkanski lider kada je riječ o živinarskoj proizvodnji.\n"Prateći savremene trendove u proizvodnji konzumnih jaja odlučili smo se za investiciju kupovine pet starih objekata u naseljenom mjestu Brvnik. Ovdje podižemo kompleks koji će, kada bude završen, biti jedini u BiH koji će ispunjavati sve propisane uslove za izvoz jaja na tržište EU", rekao je Miličić.\nOn je dodao da je ova firma, čije je sjedište u Donjem Žabaru, odlučila da širi posao i na susjedne opštine, te naglasio da će investicija biti realizovana u dvije faze - prvo dvije, a zatim tri farme po vrlo modernoj automatizovanoj specijalizovanoj opremi.\n"Opštinska uprava Šamac ima profesionalan pristup, ono što mi iz realnog sektora očekujemo. Preporučio bih i drugim investitorima da ulažu i otvaraju ovde", istakao je Miličić.\nNalazite se ovdje: NaslovnicaVijestiVijesti iz PosavinePočela izgradnja pet farmi koka nosilja kod Šamca


Bruce Berton: Zapaljiva i retorika podjela o bilo kom pitanju, neprihvatljiva u modernoj BiH – Haber.ba\nBrus Berton - Nezavisne.com\nBrus Berton (Bruce), šef Misije OSCE-a u BiH komentirajući današnju izjavu predsjedavajućeg Predsjedništva BiH Milorada Dodika o tome da pripadnici Trećeg pješadijskog puka Oružanih snaga BiH na narednom obilježavanju svog dana, trebaju obući i uniforme ratne Vojske RS, kazao je za “Avaz” da je zapaljiva i retorika podjela neprihvatljiva u modernoj BiH.\n– Od početka našeg mandata u Bosni i Hercegovini, Misija OSCE-a u BiH je, u saradnji sa svim stranama u konfliktu iz devedesetih, naporno radila na jačanju mjera izgradnje povjerenja i sigurnosti, koje će omogućiti dugotrajni mir u Bosni i Hercegovini. Misija je pomogla dijalog između strana, ali su, ustvari, političko i vojno vodstvo u BiH bili oni koji su se dogovorili da će se tri vojske spojiti u jednu, moderne Oružane snage BiH, koje mogu ne samo čuvati mir u BiH, nego takođe ponuditi pomoć drugim mirovnim misijama širom svijeta. Reforma odbrane, uključujući dogovor sva tri konstitutivna naroda i jednoglasno usvajanje Zakona o odbrani od strane Parlamentarne skupštine BiH 2005. godine, je jamačno najznačajnija i najuspješnija reforma od kraja rata. Zapaljiva i retorika podjela o bilo kom pitanju, a posebno o ovom, je istovremeno i bespredmetna i neprihvatljiva u modernoj BiH – kazao je Berton.\nTeme:Bruce Berton, izdvojeno, Milorad Dodik, Oružane snage BiH, OSCE, Vojska RS


SzS formirao Udruženu opoziciju Srbije, bez Dveri\nIzvor: RTS, 10.Avg.2020, 14:41\nU Beogradu je formirana Udružena opozicija Srbije, koju čine stranke doskorašnjeg Saveza za Srbiju, osim pokreta Dveri, kao i još nekoliko udruženja i sindikata, koji su sa Savezom sarađivali i ranije.\nCilj "Udružene" je, prema rečima Janka Veselinovića, isti – smena vlasti, svim raspoloživim sredstvima nenasilne političke borbe, koja, kaže, uključuje i sve oblike građanske neposlušnosti.\nPredsednik SSP Dragan Đilas je rekao da nijedna organizacija sama nije dovoljno jaka da zada jak udarac režimu, imajući u vidu da su protiv njih, kako kaže, "televizije sa nacionalnom frekvencijom, sve novine sem jedne, kriminalci, te svi građanski i nacionalni ekstremisti, jer za jedne, kako kažu, nisu dovoljno građanski, a za druge nacionalno orijentisani".\n"Udružena opozicija Srbije je spremna da sarađuje sa svima kojima je istinski cilj da se promeni sistem, a ne da mi dođemo na ta mesta gde sede neki drugi", rekao je Đilas.\nUpitan da li će Udružena opozicija Srbije zajedno nastupati na predstojećim izborima i da li će imati zajedničkog kandidata, Đilas je odgovorio da nije realno da se već sada govori o izborima 2022. godine.\nUdruženu opoziciju čine Stranka slobode i pravde Dragana Đilasa, Narodna stranka Vuka Jeremića, Demokratska stranka Zorana Lutovca, kao i Građanska platforma, Demokratska zajednica vojvođanskih Mađara, Državotvorni pokret Srbije, Narodni pokret Srba sa KiM, Pokret za preokret, Pokret slobodna Srbija, Udruženi sindikati Srbije Sloga, Šumadijska regija i Đorđe Vukadinović.\nDveri: Nismo hteli u savez koji nema jasan programLider Dveri Boško Obradović pozdravlja formiranje Udružene opozicije Srbije i spreman je na partnersku saradnju o ključnim pitanjima, ali ističe da nisu želeli da budu deo tog političkog saveza jer, kako kaže, nema jasan program.\n"Dveri su bile jedan od osnivača Saveza za Srbiju sa ozbiljnim programom u 30 tačaka i ne želimo da budemo deo novog opozicionog saveza bez jasnog programa", rekao je Obradović za Tanjug, upitan zašto Dveri nema u njemu.\nPrema njegovim rečima, Dveri će, s obzirom da SzS od danas više ne postoji, nastaviti samostalno delovanje, a predstaviće program i nove ljude koji nikada nisu bili na vlasti, a to je, kako navodi Obradović, nešto po čemu se razlikuju i od sadašnje i od bivše vlasti.\n"Smatramo da je naše najvažnije ustavno, nacionalno, državno, ekonomsko i bezbednosno pitanje u ovom trenutku očuvanje KiM u sastavu Srbije i tu smo spremni na saradnju sa svima u UOS, ostatku opozicije, ali i sa pristalicama vlasti koji se protive priznanju lažne države Kosovo i razgraničenju", naveo je Obradović u pisanoj izjavi.\nDveri su, kaže, saglasne sa ciljevima UOS-a, koji se tiču borbe za demokratiju, slobodu medija i poštene izbore, jer to proističe iz potpisa na Sporazum sa narodom i raspoložene su za tehničku saradnju po tim pitanjima.\nSmatra da više nije dovoljna samo smena vlasti, već promena kompletnog političkog sistema koji je na sceni već 30 godina, kao i utvrđivanje krivične odgovornosti za one koji su kršili Ustav i zakone, što znači, kaže, lustraciju u formi zatvorske i finansijske kazne, oduzimanja nezakonito stečene imovine i zabrane obavljanja javne funkcije na duži period.\n"To je program Dveri i naša misija i na tome ćemo insistirati", rekao je Obradović.\nBeta Video: Đilas: Nisam siguran da će ovaj režim u ovom stanju i na vlasti dočekati datum predsedničkih izbora\nB92: SzS bez Dveri od danas - Udružena opozicija Srbije: Ima li nečeg novog osim jednog "zbogom"?\nU Beogradu je danas formirana Udružena opozicija Srbije (UOS) koju čini 12 političkih stranaka, pokreta, sindikata i udruženja građana, a cilj te koalicije biće smena aktuelnog režima i izgradnja demokratskog i slobodnog društva, saopšteno je na pres konferenciji...Novu političku organizaciju...


Hoti: O ZSO neće biti reči u predstojećem dijalogu sa Srbijom, za Kosovo je to zatvorena tema – Slobodne novine\nOdržavanje sledeće runde dijaloga između Kosova i Srbije, zakazano za 28. septembar u Briselu, dovedeno je u pitanje zbog navodnog odbijanja prištinskih institucija da razgovaraju o Zajednici srpskih opština.\nHoti je rekao da je sporazum iz 2013. gotova stvar i da ta tema neće biti ponovo otvarana, dodajući da ne zna da li će sastanak najavljen za 28. septembar biti otkazan, prenosi Gazeta ekpress.\n“O ovoj temi se ne raspravlja, jer je zatvorena sporazumom iz 2013. godine, a zatim i drugim sporazumom o principima iz 2015. godine, koji poboljšavaju sporazum iz 2013. Dakle, ovo nije tema koja se otvara u procesu dijaloga. Ne znam da li će sastanak biti održan u Briselu. Videćemo u narednim danima”, rekao je Hoti.


PREDSEDNIČKI KANDIDAT HOFER: AKO TURSKA UĐE U EU – AUSTRIJA ĆE IZAĆI – Balkanekspresrb.rs\nPotpredsednik Slobodarske partije Austrije Norbert Hofer smatra da je Velika Britanija dokazala da je EU, odnosno ovakva Unija, očigledno daleko od građana Austrija\n„Evropa ne bi mogla da se nosi sa pristupanjem Turske. U tom slučaju postojao bi dobar razlog da Austrijanci budu pitani za svoje mišljenje o ostanku u EU“, naglasio je on u intervjuu italijanskom dnevniku „Korijere dela sera“.\nPotpredsednik Slobodarske partije Austrije smatra da je Velika Britanija dokazala da je EU, odnosno ovakva Unija, očigledno daleko od građana. -Zbog toga sam ubeđen da bi reforma EU bila potrebna, to jest da se EU vrati osnovnim vrednostima i približi se građanima. Promena sporazuma EU u pravcu koji vodi ka daljem smanjenu nadležnosti članicama bi u Austriji automatski vodio ka referendumu“, upozorio je Hofer.\nOn je pozdravio odluku Ustavnog suda da se predsednički izbore ponove, dodajući da svaki građanin Austrije mora da bude siguran da je njegov glas uzet u obzir.\n-Mišljenja sam da je bila demokratska obaveza prijaviti kršenje tih pravila, poručio je kandidat desnice. On je najavio da će Bregzit kao i planirani trgovinski sporazum sa Kanadom, biti teme predizborne kampanje.\nHofer je istakao da ostaje pri svojim prethodnim temama, kao što je privrženost direktnoj demokratiji, averziji prema trgovinskom sporazumu sa SAD (TTIP), kao i problemima unutrašnje bezbednosti.(Agencije)♦\nTagsAustrija Norbert Hofer Turska


Crvena zvezda pet puta skuplja od Omonije, ali crveno beli će biti u ozbiljnom problemu - Crvena zvezda info\nOstalo / 306 pregleda\nFudbal / 1464 pregleda\nFudbal / 15654 pregleda\nFudbal / 12395 pregleda\nFudbal / 7351 pregleda\nFudbal / 7081 pregleda\nCrvena zvezda pet puta skuplja od Omonije, ali crveno beli će biti u ozbiljnom problemu\nFudbaleri Crvene zvezde će u sredu od 17 časova po srpskom vremenu na gostovanju Omoniji u okviru 3. kola kvalifikacija za Ligu šampiona nastaviti evropski put. Meč sa šampionom Kipra crveno-beli dočekuju sa očiglednim manama, ali i prednostima.\nUprkos činjenici da je šampion Srbije favorit uoči trećeg internacionalnog izazova, određeni segmenti povod su za razmišljanje, pa čak i brigu Dejana Stankovića i njegovih saradnika.\nCrveno-beli gostovanje Omoniji dočekuju bez jasne opcije na najisturenijoj poziciji i to je glavni uzrok glavobolja stručnog štaba.\nBoaći je, usled povrede, meč sa Čukaričkim završio već u šestom minutu, pa uz činjenicu da je mesecima van forme, njegov status u velikoj meri zavisi i od zdravstvenog stanja. Alternativu za napadača iz Gane u susretu 7. kola predstavljao je Aleksa Vukanović koji je potpuno skrajnut u vizijama Dejana Stankovića i šansu dobija na kašičicu što se vidno odrazilo i na pruženo u poslednjem susretu.\nLogično rešenje na poziciji centarfora svakako bi predstavljao Tomane koji je golom protiv Tirane potpisao plasman u 3. rundu, međutim nameće se pitanje da li će Portugalac biti u stanju da se u potpunosti fokusira na susret s obzirom na to da je njegov transfer u Samsun već realizovan.\nIpak, Stankoviću su ruke pri izboru “devetke” vezane i svedene na novog fudbalera turskog drugoligaša jer je jedini igrač koji bi još mogao da konkuriše za ulogu špica Dijego Falćineli, Italijan koji je tek stigao u crveno-bele redove i uloga startera u meču čiji je ulog evropska jesen predstavljala bi veliki rizik.\nMeđu registrovanim napadačima je i Milan Pavkov koji je već mesecima van bilo kakvih projekcija Stankovića, te bi iznenađenje bilo da se nađe čak i na klupi.\nRodić bez kiseonika\nKadrovski problemi Dejana Stankovića ne završavaju se sa izborom napadača. Ništa manje muka stručni štab Crvene zvezde neće imati ni na levom beku gde je jedina opcija Milan Rodić. Iskusni defanzivac na prethodnim susretima pokazao je da nije spreman za svih 90. minuta, posebno u utakmicama visokog intenziteta, a alternativu uz levu aut liniju predstavljaju isključivo iznuđena rešenja poput rotacije Gobeljića ili Degeneka.\nGobeljića smo neretko imali priliku da gledamo na levom beku, ali bi njegovo pomeranje ostavilo Stankvića bez rešenja na desnoj strani, odnosno sa samo jedom opcijom – Milanom Gajićem, koji je, ruku na srce, pokazao želju i motivisanost u duelu sa Čukaričkim. Druga opcija bilo bi pomeranje Degeneka sa štoperske pozicije, kao i u susretu sa “brđanima”, uz šansu Pankovu u paru sa Milunovićem.\nPakao na Kipru\nPoslednja u nizu stavki koja predstavlja povod za brigu zvezdaša je činjenica da se igra samo jedna utakmica i to na gostujućem terenu.\nJasno je da u takvoj situaciji domačin ima određenu prednost, a povod više za glavobolje crveno-belih predstavljaju vremenski uslovi u Nikoziji u časovima u kojima će se odigrati utakmica.\nTemperatura na Kipru u ovo doba godine u 18 časova po lokalnom vremenu neretko je oko 30 stepeni, a vrućine su svakako značajan faktor i idu u korist igračima Omonije.\nUslovi za igru, od vremenskih preko kvaliteta terena, enigma su za Crvenu zvezdu i izvesno je da će uvodni minuti susreta proći u adaptaciji Beograđana što je olakšavajuća okolnost za domačina.\nNaravno, ne smeju se izostaviti ni pozitivne strane iz perspektive crveno-belih kojih ima sasvim dovoljno za optimizam zvezdaša.\nPet puta skupli tim\nUprkos činjenici da je Omonija rival kojeg Zvezda nikako ne sme da potceni, srpski šampion je znatno kvalitetniji rival po svim parametrima. Počev od budžeta, preko dužine klupe, pa do kvaliteta šampionata u kojem se takmiči, Zvezda je ispred narednog protivnika.\nOdnos snaga verovatno najbolje oslikava podatak da tim šampiona Srbije na specijalizovanom sajtu Transfermarkt vredi 50,8 miliona evra, dok je kiparski tim procenjen na 9,2 miliona. Naravno, te cifre treba uzeti sa značajnom dozom rezerve, ali ono što je neosporno je višestruka razlika u budžetu dva kluba.\nIskustvo u Evropi\nNa razliku u kvalitetu, nadovezuje se i značajno veće iskustvo crveno-belih na internacionalnoj pozornici. Fudbaleri Crvene zvezde su tri godine uzastopno učesnici grupne faze nekog od UEFA takmičenja, dok je Omoniji upravo treće kolo kvalifikacija najveći uspeh na međunarodnoj sceni.\nDok su Borjan, Gobeljić, Rodić i njihovi saigrači sticali dragoceno iskustvo protiv rivala poput Arsenala, Liverpula, Pari Sen Žermena, Napolija, Bajerna i Totenhema, Omonija je svoje međunarodne avanture završavala pre kraja leta.\nKroz borbe sa najboljim klubovima Starog kontinenta, čak i kasnijim osvajačima Lige šampiona, crveno-beli su naučili da se nose sa pritiskom i da igraju na rezultat te i iz te perspektive utakmicu zakazanu za sredu 16. septembar dočekuju uz značajnu prednost.\nRazigran vezni red\nZa razliku od pozicija centarfora i levog beka na kojima je konkurencija prilično skromna, izbor u veznom redu stavlja Stankovića na slatke muke.\nRaspoloženi Ivanič i Katai, pružili su vrlo dobre partije na prva dva evropska koraka, a pored njih iza napadača svoje mesto će tražiti Gelor Kanga i Srđan Spiridonović.\nUz pomenuti kvartet, sigurno mesto među starterima, ukoliko bude spreman za susret, imaće El Fardu Ben koji je i ovog leta pokazao golgetersko umeće.\nPodršku ofanzivcima sa pozicijedefanzivnog veznog igrača vrlo izvesno će pružati Seku Sanogo koji je takođe u usponu forme, a šansu iz drugog plana čekaće talentovani biseri Željko Gavrić, Veljko Nikolić i Njegoš Petrović.\nKad se sve sumira, Zvezda uprkos primetnim manama, opravdano predstavlja favorita pred utakmicu koja pobedniku donosi jesen u Evropi, pa bi sve osim plasmana u plej-of gde ih očekuje Olimpijakos, za izabranike Dejana Stankovića predstavljalo neuspeh.


Radio Tivat | Šule Jovović trio od 21 u Luštici Bay\n29 авг Šule Jovović trio od 21 u Luštici Bay\nU okviru programa “Pjaca od džeza” publici na ljetnjoj amfiteatarskoj sceni novog grada na Jadranu predstaviće se četiri trija, i to počev od večeras od 21 sat kada će nastupiti Šule Jovović trio. Milorad Šule Jovović široj javnosti je poznat kao vođa prvog crnogorskog džez sastava „Piva džez band“, kroz koji su prošli gotovo svi crnogorski džez muzičari. Podgorički džez gitarista, radi kao profesor u Umjetničkoj skoli za muziku i balet „Vasa Pavić“ u Podgorici. Martin Đorđević (bubanj) je završio Siena džez univerzitet u Italiji a sarađuje sa raznim muzičkim sastavima. Najmlađi član trija, Sara Jovović, studira džez klavir na čuvenom Berkli koledžu u Bostonu (SAD).


'DAMIBA MEDICAL' - specijalistička radiološka ordinacija\nSa velikim zadovoljstvom Vas obaveštavamo da je počeo sa radom uzorni dijagnostički centar 'DAMIBA MEDICAL' - specijalistička radiološka ordinacija.\nDigitalni mamograf kompanije IMS, Giotto Image 3DL, sa selenijumskim detektorom 'velikog' formata 24X30 prilagođen za najvoluminoznije dojke i dojke uobičajene veličine. Uređaj je instaliran u kompletu sa akvizicionom (AWS) i dijagnostičkom (RWS) stanicom uključujući i softwer Raffaello za efikasni image processing digitalnih snimaka i razmenu snimaka sa drugim klinikama putem email-a ili internet-a.\nUltrazvučni aparat kompanije Esaote, MyLab Seven, klasična i ekografija sa Color Doppler 4D funkcijom, uključujući linearnu i konveksnu sondu kojima pokrivamo kompletan dijagnostički program.\nZa kliničke preglede, kao dopunsku tehnologiju, nudimo i infracrvenu termografiju iz naučnog programa kompanije FLIR systems iz SAD, samo za doktore specijaliste koji razumeju i već koriste ovu tehnologiju, poznavajući način njene medicinske primene\n'DAMIBA MEDICAL' - specijalistička radiološka ordinacija se nalazi u ulici Kralja Milutina 46-48, u blizini Kliničkog Centra Srbije u Beogradu.\nZa više infromacija u vezi usluga u našem centru posetite nas na damiba.rs – Medical Business Unit ili na posebnom internet portalu www.damibamedical.com\nTrenutno ste na strani: Novosti 'DAMIBA MEDICAL' - specijalistička radiološka ordinacija


Nepregledna kolona Novosađana čeka karte za Balaševićev koncert (VIDEO) | Luftika\nKolona ispred Pariskog magazina formirana je još u ranim jutarnjim časovima, foto: 021.rs\nNovosadski kantautor Đorđe Balašević održaće 19. januara tradicionalni Bogojavljenski koncert u rodnom gradu, a na karte koje su danas puštene u prodaju stotine Novosađana čekaju još od ranog jutra.\nNovosađani koji su čekali u redu su ispričali da su poranili kako bi kupili karte na vreme, jer su prethodnih godina zbog sličnih gužvi ostali bez istih, ali je bilo i dosta onih koji su ranijih godina uspevali da nabave ulaznice za već tradicionalni “Bogojavljenski koncert” i sada su poranili da bi sigurno imali kartu.\nKako su strpljivi građani rekli, cena karata nije visoka i svi su uglavnom pričali da uzimaju po pet komada, što je maksimum koji je dozvoljen po osobi.\nLjubitelji novosadskog proslavljenog kantautora su pričali i da bi Đorđe Balašević trebalo da organizuje više od jednog koncerta, jer sigurno ima mnogo onih koji bi rado došli.\noznakebalašević prodaja karata djordje balasevic karte za koncert novi sad djordje balasevic prodaja karata prodaja uzlaznica đorđe balašević đorđe balašević koncert


Predsednik Skupštine grada Beograda Aleksandar Antić, član gradskog veća Goran Aleksić i Goran Trivan, gradski sekretar za ekologiju, prisustvovali su 26. aprila 2012. godine puštanju u rad sistema za Kontinualni monitoring emisije zagađujućih materija u vazduh iz postrojenja za sagorevanje (kotlova) u toplani „Dunav“.\nZoran Predić, generalni direktor JKP „Beogradske elektrane“, objasnio je da je uvođenjem ovog najsavremenijeg sistema obezbeđen konstantan uvid u emisiju štetnih gasova koji nastaju kao produkt sagorevanja energenata (gasa i mazuta) u toplani „Dunav“.\n- Ovakva vrsta nadzora ima ekološki i energetski značaj. Takođe, građani koji žive i rade u okolini ovog proizvodnog postrojenja dobijaju mogućnost uvida u sva zagađenja koja nastaju sagorevanjem energenata. Pored toga, nadležne institucije dobijaće potpunije i blagovremenije izveštaje o emisiji zagađujućih materija, istakao je Predić.\nAleksandar Antić, predsednik Skupštine grada Beograda, napomenuo je da je dimnjak u toplani „Dunav“ prvi na koji je postvljena oprema za praćenje emisije štetnih gasova u vazduh, a planirano je da sistem monitoringa bude uveden na još 10 toplana „Beogradskih elektrana“. On je rekao da je vrednost ovog projekta 30 miliona dinara, što znači da će kompletna investicija koštati oko tri miliona evra.\n- Grad poklanja veliku pažnju zaštiti životne sredine i ulaže maksimalan napor da Beograđani imaju čist vazduh i kvalitetnu vodu za piće. Već smo izdvojili sredstva da se tokom leta u osam beogradskih škola isključe kotlarnice i one priključe na sistem daljinskog grejanja, sa čim ćemo nastaviti i u narednom periodu. Grad će prvi smanjiti emisiju štetnih materija, a onda će instistirati da i privreda u Beogradu prihvati ova pravila, koja su i logična i dobra za budućnost – istakao je Antić.\nInače, Javno komunalno preduzeće „Beogradske elektrane“, pored projekata modernizacije i rekonstrukcije proizvodnih i distributivnih postorojenja, posvećene su i realizaciji projekata zaštite i očuvanja životne sredine prestonice. Veliki doprinos smanjenju zagađenja i poboljšanju kvaliteta vazduha u Beogradu preduzeće je dalo kroz Program gašenja kotlarnica (ugašeno oko 1.050 kotlarnica) i priključenju objekata na sistem daljinskog grejanja.\nProjekat uvođenja Kontinualnog monitoringa emisije zagađujućih materija u vazduh iz postrojenja za sagorevanje (kotlova) u toplani „Dunav“ samo je nastavak ulaganja u zaštitu životne sredine. Ovaj sistem omogućava praćenje oslobađanja sumpornih i azotnih oksida, ugljen monoksida, ugljen – dioksida, praškastih materija, hlorovodonika i fluorovodonika u izlaznim gasovima.\nPrednosti uvođenja ovog najsavremenijeg sistema za praćenje emisije zagađujućih materija:\n• uvid u tačnu količinu emisije zagađujučih materija koja se ispušta kroz dimnjak na dnevnom, mesečnom i godišnjem nivou;\n• praćenje procesa sagorevanja što će rezultirati optimizacijom vođenja procesa i povećanjem efikasnosti sagorevanja, a samim tim i smanjenjem specifične potrošnje goriva i emisije zagađujućih materija u vazduh;\n• utvrđivanje adekvatnijeg akcionog plana za smanjenje emisija u odnosu na primenjene najbolje dostupne tehnike;\n• mogućnost proračuna emisija ekvivaletnog ugljen dioksida za potrebe EU Direktive o sistemu trgovine emisijama;\n• tačno plaćanje nadoknade za zagađenje Fondu za zaštitu životne sredine (a ne kao do sada na osnovu procene).\nPlan „Beogradskih elektrana“ je da do kraja 2013. godine ovakav najsavremeniji sistem praćenja emisije zagađujućih materija bude uveden na još 10 toplotnih izvora kapaciteta većeg od 100 megavata.\nPrilikom obilaska Centra za ispitivanje, kvalitet i ekologiju „Beogradskih elektrana“, prisutni su posetili i Kontrolnu organizaciju za overavanje merila toplotne energije. Zoran Predić je objasnio da je ova laboratorija najsavremenija i jedina u Srbiji u kojoj se baždare i servisiraju kalorimetri.\n- Prošle godine u renoviranje ovog prostora uloženo je oko milion evra, a očekuje se da će se ova investicija isplatiti u narednih nekoliko godina. Sve toplane u Srbiji koriste naše usluge, istakao je Predić i dodao da je ugradnja baždarenih merila toplotne energije jedan od preduslova za prelazak na naplatu grejanja po utrošku.\nPredić je nagovestio da su „Beogradske elektrane“ tehnički spremne za prelazak na novi sistem naplate što znači da je od oko 7.500 toplotnih podstanica koliko ih i ima u sistemu preduzeća, više od 7.000 modernizovano. To znači da većina korisnika posredstvom skupština stanara, angažujući ovlašćene firme koje moraju da sklope ugovor sa „Beogradskim elektranama“, može na grejnim telima da ugradi delitelje toplote i termostatske ventile kako bi se izmerila stvarna potrošnja u njihovim stanovima i prešlo na unapređeni način naplate.\nThis entry was posted on četvrtak, april 26th, 2012 at 12:14\tand is filed under Vesti i saopštenja. You can follow any responses to this entry through the RSS 2.0 feed. Both comments and pings are currently closed.


Predsednik Vučić posetio Železaru u Smederevu\nHomeEkonomijaPredsednik Vučić posetio Železaru u Smederevu\n06/07/2018Redakcija BALKAN TVEkonomija, za slajder0\nPredsednik Republike Srbije Aleksandar Vučić posetio je pogon Tople valjaonice železare HBIS GROUP Serbia u Smederevu i poručio da ona do pre dve godine nije imala perspektivu, ali da danas doprinosi stabilnom budžetu Smedereva i zapošljavanju velikog broja ljudi.\nPredsednik Vučić je rekao da su sačuvali posao za više od 5.200 ljudi i da im je Srbija na tome beskrajno zahvalna. On je dodao i da je, kroz razgovor sa zaposlenima, saznao da su radnici sada zadovoljni poslom i sigurni u sebe i bolju budućnost Smedereva.\nPredsednik Vučić je podsetio da je proizvodnja Železare danas oko 1.700.000 tona i da će za dve godine biti najveća kompanija po nivou proizvodnje.\n„Samo zahvaljujući tom uspehu grad Smederevo ima gotovo četiri miliona evra u budžetu“, rekao je predsednik Srbije i zahvalio kineskom ambasadoru i predsedniku Kine na podršci Smederevu i Srbiji.\nDirektor HBIS GROUP Serbia Sihai Song je zahvalio predsedniku Vučiću na poseti i na podršci koju su, kao kompanija, dobili od njega lično i od Vlade Srbije.\n„Želeo bih da zahvalim i narodu Srbije na podršci koju smo osetili u protekle dve godine. Kao preduzeće smo postigli napredak i nastavićemo sa investicijama kako bismo obezbedili stabilan posao za svoje radnike, kao i nova radna mesta“, istakao je direktor Sihai Song.\nOdbojkaši Srbije izgubili od Brazila


Paketiće najmlađim Bečejcima uručili su predsednik opštine Dragan Tošić, njegova pomoćnica za oblast obrazovanja i vaspitanja Suzana Đukić, zamenica predsednika Skupštine opštine Eržebet Kinka i pomoćnik predsednika opštine za omladinu i odnose s javnošću Dane Mandić.\nU ponedeljak su posećene škole „Zdravko Gložanski“, „Sever Đurkić“ i „Šamu Mihalj“ u Bečeju, a paketići za prvake u ostalim školama dostavljeni su prošlog petka.\nPrvake ove nedelje očekuje i poseta policajaca, koji će im govoriti o pravilima ponašanja u saobraćaju.\nUprkos najavama štrajka i skraćenih časova prosvetara, zasad u bečejskim školama nema štrajka i skraćenih časova.\nNakon posete prvacima predsednik opštine Dragan Tošić govorio je o ulaganjima u škole, a sudeći po njihovom izgledu, ulaganja su zaista neophodna. On je rekao da je obaveza lokalne samouprave da stvori optimalne uslove za rad u školama i pomenuo je predstojeću rekonstrukciju škole „Sever Đurkić“ i objekta ŠOSO „Bratstvo“ u II Mesnoj zajednici.\n„O ovim projektima smo već drugo pričali, ali to je komplikovan proces. Sada smo u završnoj fazi, do decembra se sigurno moraju odobriti sredstva, odnosno sredstva su odobrena, ali se usaglašava projekat. Ovo (dobijanje novca od Kancelarije za upravljanje javnim ulaganjima; prim. nov) ne funkcioniše kao, recimo, kod pokrajinskih sekretarijata, da prvo uradite projekat i konkurišete. Ovde okvirno dobijete određeni iznos sredstava i onda pravite projekat, što ne znači da ćemo sav novac iskoristiti. Dakle, kada dobijete 300 miliona dinara, ukoliko potrošite 270, vi ćete iskoristiti toliko, ali nam je u startu odobreno 300 miliona. U školi „Sever Đurkić“ biće uloženo oko 300 miliona, zato što je proširena investicija na kuhinju i na fiskulturnu salu. Novac više nije problem, obezbeđen je, problem ćemo imati kako da organizujemo učenike kada budemo počeli da radimo. Trudićemo se da to bude raspust, bilo bi dobro da bude letnji raspust, ali ne znam da li ćemo uspeti da produžimo taj rok. Kada smo rekonstruisali školu ’Zdravko Gložanski’, uspeli smo to da uradimo, a opet je bilo manjih problema na početku školske godine, ali bilo šta da radite u ovom gradu, morate da imate probleme u vezi sa funkcionisanjem, sećate se šta je bilo sa Dositejevom ulicom, sa trgom, biće problema i sa Čilagom, da biste na kraju imali nešto kako treba. U ovoj školi će sigurno svaki roditelj i svaki profesor to shvatiti, moramo da se organizujemo tako da najmanje trpe deca. Mi, roditelji, moramo se snalaziti, ali bitno je da ćemo na kraju imati potpuno rekonstruisanu školu koja će biti za primer ostalim gradovima. Mi ćemo novac dobiti ove godine, a pitanje je kada ćemo početi da radimo. Treba da ozbiljno razmislimo da li da počnemo već u januaru ili februaru ili da pokušamo da prolongiramo, pa da počnemo u junu, ako budemo mogli da prolongiramo, ako ne budemo mogli, već smo razmišljali i dogovarali se sa ostalim direktorima škola o preuzimanju đaka. Koji god slučaj da bude, mislim da ćemo uspeti da organizujemo tako da bude najmanje posledica“, rekao je Tošić.\nOn je u vezi sa renoviranjem objekta škole za decu sa smetnjama u razvoju u Picoderu rekao da je odobreno 100 miliona dinara za okvirni idejni projekat radova. „Mislim da ćemo tamo potrošiti maksimum pedesetak miliona dinara, da se rekonstruiše kompletan krov, toalet i sve učionice. Jedino pokretne stvari – klupe, stolice itd. – neće biti nove, kao i u školi ’Sever Đurkić’. Mislim da ćemo iz sopstvenih sredstava moći da obezbedimo za ove škole i klupe.“\nU školi „Sever“ će se voditi računa o tome da deca sa invaliditetom mogu slobodno da se kreću, objasnio je predsednik opštine i istakao je da „ako neko vodi računa o tome, vodi ova vlast, to morate priznati. Mi smo obezbedili i lične pratioce i svašta novo u ovom gradu i opštini, tako da ćemo voditi računa i o tome. U prethodnom periodu niko nije vodio računa o tome, mi smo sada pokušali da, koliko nam dozvoljavaju finansijske mogućnosti, imamo sve više i više sredstava odvojenih za te namene i siguran sam da ćemo i prilaze napraviti. Postoje, međutim drugi problemi, gde će, recimo, biti centralna zgrada ŠOSO ’Bratstvo’ kada razmišljamo o budućnosti, koliko treba ulagati novca, da li će uopšte postojati ta škola“…\nO izgradnji, to jest o završetku izgradnje 2010. godine započete fiskulturne sale u dvorištu škole „Petefi Šandor“, gde inače ima najmanje đaka, Tošić je rekao:\n„Ta zgrada je započeta u nekom drugom vremenu, ali mi smo je završili. Ostala je još jedna faza, oko 200.000 evra treba uložiti. Dobili smo sredstva, Ministarstvo sporta, zajedno sa nekim italijanskim donatorima je opredelilo sredstva za tu školu i mi ćemo to završiti sledeće godine. Taj deo Bečeja nema fiskulturnu salu i moramo objekat privesti nameni, da taj prostor mogu da koriste svi, a ne samo školarci. Trebalo je razmišljati o tome da li tamo treba da se gradi fiskulturna sala, ili da se možda radi u Bačkom Petrovom Selu. Mislim da je trebalo da se gradi u Bačkom Petrovom Selu. Sala će biti završena, a tu je pitanje da li će ta škola uopšte opstati“.\nPredsednik opštine je rekao da će lokalna vlast da se trudi da rekonstruiše i zgradu škole „Šamu Mihalj“ u Bečeju, jer je ta obrazovna ustanova značajna za grad.\nViše iz ove kategorije « Početak školske godine: U školske klupe ove godine 67.000 đaka prvaka\tPriprema za prodaju placa: Italijani grade fabriku u Bečeju »


RITE Ugljevik prebacio plan proizvodnje – ASinfo Portal\nUGLJEVIK – Termoelektrana Ugljevik je u martu mjesecu proizvela 160,73 GWh (gigavat sati) električne energije što je za 5,26 odsto iznad mjesečnog plana. Istovremeno je na rudniku (PK “Bogutovo Selo) proizvedeno 162.000 tona uglja ili 24 odsto iznad mjesečnog plana.\nOd početka godine zaključno sa 31. martom iz Rudnika i termoelektrane Ugljevik je u elektroenergetski sistem Republike Srpske isporučeno 502,66 GWh električne energije što je za 9,56 odsto iznad plana za taj period. Ova kompanija je dala u prva tri mjeseca 2018. godine 27 odsto ukupne proizvodnje električne energije u Elektroprivredi Republike Srpske, saopšteno je iz RITE Ugljevika.\nTermoelektrana Ugljevik je, zbog čišćenja kotla i redovnih pregleda i podešavanja novoizgrađenog elektrofilterskog postrojenja u garantnom roku, ušla u planski zastoj 30. marta u ponoć. Nakon obavljenih planiranih zahvata tokom ovog zastoja, termoelektrana Ugljevik je od danas ponovo u pogonu, a na elektroenergetsku mrežu je sinhronizovana tačno u 12.00 časova.\nNa deponiji termoelektrane Ugljevik je uskladištena zaliha uglja od 160.000 tona, što garantuje siguran rad i u narednom periodu, navodi se u saopštenju za javnosti.\nKljučne riječi:&nbsp&nbspplan proizvodnje, rite ugljevik, vazno\nFridrih: Evru nema spasa


BUKA Magazin - Kako se zaštititi od zagađenja vazduha\nKako se zaštititi od zagađenja vazduha\nLoš kvalitet vazduha ostavlja velike i ozbiljne posljedice na zdravlje ljudi. Među glavne uzroke oštećenja organa za disanje ubrajaju se sumpor-oksid i azot-monoksid. Zagađenje vazduha širom Zapadnog Balkana utiče na skraćenje očekivanog životnog vijeka stanovništva, pa je tako prije nekoliko godina objavljeno da zbog posljedica zagađenja vazduha prijevremeno umre 13.500 ljudi.\nLjudi tokom velikog zagađenja vazduha treba da izbjegavaju sve fizičke aktivnosti napolju kao što je trčanje ili vježbanje, kao i da u tim časovima ne provode previše vremena napolju, posebno oni koji pripadaju osetljivim grupama kao što su stari i djeca.\nUkoliko su primorani da borave napolju u danima prekomjernog zagađenja vazduha ljudi bi trebalo da koriste zaštitu poput maski sa filterom, a unutrašnjost prostora mogu da očiste pročišćivačima.\nNaime, kako su ranije objavili ljekari ove hirurške maske prvenstveno sprječavaju izbacivanje klica virusa, a kada se radi o odbijanju opasnih čestica ove maske ih odbijaju oko 60-70 odsto.\nN95 maske su najbolja zaštita od izduvnih gasova, prašine, smoga i gasova sagorevanja i jedine koje mogu da filtriraju PM2.5 čestice sa uspješnošću od 95 posto.\nU beogradskim apotekama sugrđaani mogu da nađu i respiratorne maske sa aktivnim ugljem za djecu i odrasle koje imaju visok nivo zaštite, ali koje su znatno skuplje.\nDok maske sa filterima mogu da nam pomognu kada je kvalitet vazduha napolju loš, mnogi se pitaju kako onda mogu da osvježe svoje prostorije kada im se savjetuje da tokom najzagađenijih dana drže svoje prozore zatvorenim, zato tu najviše mogu da pomognu pročišćivači. Oni pomoću filtera mogu da „upiju“ zagađujuće čestice.\nHEPA filteri napravljeni su od staklenih vlakana i njihova efikasnost je 99,9 odsto za uklanjanje čestica veličine 0,3 mikrona.\nVeliki ulogu u zaštiti od zagađenja vazduha pruža nam upravo priroda – biljke. Pored toga što kućne biljke mogu da uljepšaju vaš stan ili kuću, one su pravi prirodni „filter“ i poboljšavaju kvalitet vazduha.


"SAD će nastaviti da podržavaju Crnu Goru u borbi protiv dezinformisanja i propagande" - Vijesti.me\nBRAJOVIĆ SE SASTAO SA PREDSTAVNICIMA AMERIČKE ADMINISTRACIJE:\n"SAD će nastaviti da podržavaju Crnu Goru u borbi protiv dezinformisanja i propagande"\nBrajović je istakao zadovoljstvo odnosima i sveukupnom saradnjom Crne Gore i SAD-a, kao strateškog partnera u ispunjavanju najvažnijih crnogorskih vanjskopolitičkih ciljeva Edit\n2763 pregleda 10 komentar(a)\nPalmer i Brajović (Foto: Skupština Crne Gore)\nMINA News 5. februar 2020, 11:14\nSjedinjene Američke Države (SAD) nastaviće da podržavaju Crnu Goru u borbi protiv dezinformisanja i propagande, saopšteno je nakon sastanka predsjednika Skupštine Ivana Brajovića sa predstavnicima američke administracije.\nBrajović je na početku posjete Vašingtona, povodom učešća na Molitvenom doručku, razgovarao sa Specijalnim predstavnikom za Zapadni Balkan Metjuom Palmerom.\nBrajović je istakao zadovoljstvo odnosima i sveukupnom saradnjom Crne Gore i SAD-a, kao strateškog partnera u ispunjavanju najvažnijih crnogorskih vanjskopolitičkih ciljeva.\nOn je govorio i o dešavanjima u Crnoj Gori nakon usvajanja Zakona o slobodi vjeroispovijesti ili uvjerenja i pravnom položaju vjerskih zajednica, a u razgovoru, sagovornici su se saglasili o važnosti dijaloga u smanjivanju tenzija i borbi protiv kampanje dezinformisanja i propagande.\n"Palmer je rekao da je Crna Gora kao multinacionalna i multivjerska država, najuspješnija priča u regionu i primjer za svoje susjede i ponudio svaku podršku u daljem promovisanju demokratskih vrijednosti", kaže se u saopštenju.\nO situaciji u Crnoj Gori nakon usvajanja Zakona, Brajović je razgovarao i sa ambasadorom za međunarodne vjerske slobode Semjuelom Braunbekom.\nBrajović je objasnio da je cilj države bio da se na demokratski način uredi ova oblast, da se implementiraju temeljna ustavna načela o slobodi vjeroispovjesti i jednakosti svih zajednica pred zakonom, kao i da se potvrdi građanski karakter crnogorskog društva i države.\nBraunbek je ukazao na inicijativu crnogorske vlasti za direktne razgovore, uz isticanje da vjera uvijek mora biti instrument mira a ne sukoba, pa je od velikog značaja nastavak dijaloga svih strana.\nBrajović je u američkom Kongresu, razgovarao sa predsjednikom Odbora za vanjske poslove Predstavničkog doma kongresmenom Eliotom Engelom i predsjednikom Pododbora u Senatu za Evropu i regionalnu bezbjednosnu saradnju, senatorom Ronom Džonsonom.\n„U Crnoj Gori nikada nijemo imali dilemu kojem sistemu vrijednosti pripadamo i da radimo na postizanju jasno postavljenih ciljeva, kako bismo postali prva naredna članica Evropske unije (EU)“, kazao je Brajović.\nOn je uvjeren da je politika proširenja vraćena u fokus interesovanja, jer je EU svjesna da sebi ne smije dozvoliti zaustavljanje procesa proširenja, kao svoje najuspješnije politike širenja demokratije.\nEngel je rekao da kao predsjednik vanjskopolitičkog Odbora, ponosan na Crnu Goru i postignuti napredak na evropskom putu.\n"On je dodao da će nastojati da pomogne da se poveća prisustvo SAD-a na Balkanu, kako bi se smanjio uticaj država koje ne djele iste vrijednosti i ciljeve", kaže se u saopštenju.\nDžonson je kazao da evropskim saveznicima stalno govori koliko je bitno da EU ima dugoročnu strategiju proširenja i da je neophodno da se podrži Crna Gora u njenom integracionom procesu.\nBrajović je govorio i na skupu u Senatu posvećenom trenutnim izazovima Jugoistočne Evrope i ulozi sajber sigurnosti i 5G, u organizaciji američkog senatora Džejmsa Inhofa, predsjednika Odbora za oružane snage.\nGovoreći na skupu u Senatu, kojem je prisustvovalo više američkih senatora, Brajović je istakao da su u poslednje vrijeme svjedoci različitim prijetnjama te vrste u pokušaju da se spriječi evroatlantsko opredjeljenje Crne Gore, ali da su NATO članstvom učvrstili suverenitet i teritorijalni integritet, nezavisnost i napredak.\n„Crna Gora, kao odgovaran i pouzdan saveznik, usvojila je Strategiju sajber bezbjednosti 2018-2021. godine koja obuhvata niz aktivnosti i mjera za jačanje otpornosti mreža. Takođe smo u februaru prošle godine potpisali Memorandum o saradnji NATO i Crne Gore u oblasti sajber bezbjednosti“, zaključio je Brajović.\nTokom razgovora u Atlantskom savjetu i Njemačkom Maršalovom fondu (GMF) razgovarano je o situaciji u Crnoj Gori i regionu, kao i projektima podrške jačanja transatlantske saradnje.\nBrajović će sjutra učestvovati na 68. Molitvenom doručku.


Vladimir Petrović, branilac Pavla Strugara\nNije česta pojava da sudije tokom rasprava javno iznose pohvale o načinu i efektima rada odbrane ili optužbe. Upravo to je na sudjenju generalu Pavlu Strugaru, učinio predsedavajući sudija Kevin Parker ocenjujući unakrsno ispitivanje svedoka od strane branioca generala Strugara, beogradskog advokata Vladimira Petrovića, kao "efikasno i delotvorno".\nZavršnicu celodnevnog unakrsnog ispitivanja istoričara dr Kolina Kajzera/Colin Kaiser, koji je kao ekspert UNESCO u novembru i decembru 1991. rukovodio popisom i procenom štete nastale tokom tromesečnog granatiranja Dubrovnika, Petrović je posvetio poredjenju dva izveštaja o pričinjenoj šteti u Starom gradu. Prvom, u kojem dr Kajzer navodi svoje nalaze za oktobar i novembar 1991., i drugom - izveštaju dubrovačkog Zavoda za zaštitu spomenika - gde su popisana oštećenja u Starom gradu iz sva tri meseca granatiranja grada - oktobra, novembra i decembra 1991. godine.\nBeogradski advokat predočio je svedoku niz primera u kojima oštećenja navedena u njegovom izveštaju nisu uključena u izveštaj Zavoda, kao i primere objekata koji su, prema Kajzerovom izveštaju, oštećeni u oktobru ili novembru, a koji su u popisu Zavoda registrovani kao oštećenja nastala 6. decembra.\nOdbrana ne poriče oštećenja na objektima u Starom Gradu ali nastoji da ograniči obim razaranja nastalih kao posledica granatiranja od 6. decembra 1991. - jedinog za koje se u optužnici tereti njihov klijent. General Pavle Strugar je, prvobitno, bio optužen za sve posledice opsade i granatiranja Dubrovnika od 1. oktobra do kraja decembra 1991., ali je uoči početka sudjenja ta optužnica izmenjena i ograničena vremenski na napad od 6. decembra a prostorno na dubrovački Stari grad.\nSuočen sa predočenim razlikama, svedok se složio sa tvrdnjama branioca o neslaganjima navoda u dva izveštaja. Australijski sudija Parker, očigledno zainteresovan brojnim nepodudarnostima na koje je ukazao branilac, pozvao je strane da u pauzi izmedju dve rasprave pokušaju da se usaglase o šteti za koju je nesporno da je naneta 6. decembra 1991., budući da bi uporedna analiza dva izveštaja tokom unakrsnog ispitivanja zahtevala suviše vremena.\nVeliko interesovanje za "efikasno i delotvorno" unakrsno ispitivanje dr Kajzera, pokazao je i optuženi general Strugar. Na njemu se, prvi put od početka sudjenja, moglo primetiti da veoma pažljivo pratio tok rasprave u sudnici i reaguje na "poene" koje beleži njegov branilac.


Za Zapadni Balkan je potreban novi pristup koji priznaje ozbiljnost problema - Dijalog.net\nNaslovna Politika Za Zapadni Balkan je potreban novi pristup koji priznaje ozbiljnost problema\nNjujork, 15. maj 2019. – Evropa i SAD pokušale su da srede Zapadni Balkan i to nije uspelo – potreban je novi pristup koji priznaje ozbiljnost problema i prihvata da će za njegovo rešavanje biti potrebno mnogo vremena i značajna sredstva.\nTo su ocenili dvojica bivših američkih diplomata Frenk Vizner (Frank Wisner) i Kameron Manter (Cameron Munter) i stručnjak za jugoistočnu Evropu sa Centralnoevropskog univerziteta Marko Prelec.\nU zajedničkom tekstu objavljenom u magazinu Nešenel interest (National Interest) autori su ukazali da nema vremena za gubljenje i pozvali evropsko vođstvo da se, u saradnji sa SAD, ponovno fokusira na Zapadni Balkan.\nVizija Evrope koja je "cela, slobodna i mirna ima jedno nedovršeno ćoše – Zapadni Balkan", navodi se u tekstu i dodaje da "u regionu vlada varljivi mir" i da je u "nevolji koja se lako može proširiti na ostatak Evrope i uticati na interese i sigurnost SAD".\n"Oba problema vuku korene iz rata i oba pokreću suštinska pitanja identiteta i duboko su emocionalna. Ti su problemi poput slomljenih kostiju koje su nabrzinu nameštene i pogrešno zarasle – utiču na sve i nastaviće da stvaraju nevolje – nevolje koje su ponovo dostigle krizne dimenzije", navodi se u tekstu.\nAutori ukazuju da je svaki pokušaj da se dođe do "velikog praska", bilo da se radi o preoblikovanju bosanskog ustava ili o premošćavanju razlika između Beograda i Prištine – propao i dodaju da se "problemi ne mogu rešiti preko noći, niti će oni nestati na putu balkanskih zemalja ka EU, već zahtevaju stalnu, strpljivu pažnju dugi niz godina, od mnogih ljudi pod vođstvom lokalnih aktera i uz podršku Evrope i SAD".\n"Za Bosnu, Kosovo, Srbiju i ostatak regiona nema vremena za gubljenje. Trenutak je zreo da se evropsko vođstvo u saradnji sa SAD ponovno fokusira na Zapadni Balkan i da regionu i njegovim pitanjima posveti pažnju koju zaslužuje… I zato nam nije dovoljno da se oslonimo na postojeće mehanizme za rešavanje tih izazova na Zapadnom Balkanu. Evropski lideri su ti koji treba da se angažuju a SAD moraju biti spremne da podrže te napore", zaključili su Vizner, Manter i Prelec u zajedničkom autorskom tekstu, prenosi Euractiv.\nPrethodno Na Kosovu ostvareno samo 22% prioriteta reformske agende EU\nSledeće Eurostat: U Srbiji šestoro od desetoro mladih živi u roditeljskom domu, u EU tek svaki četvrti\nTop Tags evropske integracije OCD mediji vladavina prava lokalna samouprava konkurs Evropska unija Politika Pravosuđe Srbija i Evropska unija Društvo mladi Evropska komisija Vlada Republike Srbije Civilno društvo


Košarac upućuje zahtjev za uvođenje prelevmana i carinskih stopa – Biznis.ba\nobjavljeno 22. feb 2021. u 13:08 22. feb 2021.\n”U potpunosti podržavam uvođenje prelevmana i carinskih stopa na period od dvije godine. Ponovo apelujem na kolege iz Savjeta ministara BiH da podržimo ovu odluku, za koju ću i lično glasati”, poručio je ministar Košarac.\n”Nije me obeshrabrila činjenica da uvođenje prelevmana i carinskih stopa na period od 200 dana ranije nisu podržali svi ministri u Savjetu ministara BiH. Moj stav je da domaću proizvodnju moramo štititi konkretnim aktivnostima, a ne deklarativnim opredjeljenjem, zbog čega sam odlučio da predložim uvođenje zaštitnih mjera na period od dvije godine. Za takvu odluku ću glasati na Savjetu ministara BiH”, naglasio je ministar Košarac.